Politike Vlada za promociju auto-gasa - AUTOGAS MAGAZIN | AUTOGAS MAGAZIN\nPrincipi politike alternativnih goriva\nOčuvanje životne sredine je glavni razlog zašto bi Vlade trebale da promovišu upotrebu auto-gasa i drugih alternativnih goriva. Zagađenje i globalno otopljavanje, koji su uzrokovani povećanom koncentracijom gasova, koji stvaraju efekat staklene bašte, glavni su primeri neuspeha tržišta, obzirom da je tržište zakazalo u određivanju vrednosti naknade ili kazne, u zavisnosti od količine emisija koja je generisana od strane pojedinaca, ali i kompanija. Kvalitet vazduha i klimatskih uslova su, u ekonomskoj terminologiji, javna dobra od kojih svi imaju korist. Šteta koja se nanese prirodnoj sredini prouzrokuje eksterne troškove. Vlada je ta koja je odgovorna da ispravi ove nedostatke, da destimuliše aktivnosti koje doprinose emitovanju nitro-oksida i drugih štetnih gasova, i da osigura da svako ko zagađuje životnu sredinu plati za štetu koju nanosi prirodnim dobrima.\nNametanje naknade za zagađenje je efikasan način da se internalizuju ovi spoljni troškovi. Iako je određivanje tačnog iznosa novca izuzetno teško i neminovno uključuje visok stepen procene. Veliki broj naučnih studija je pokušao da pristupi podacima o tome koliki su zdravstveni i ekonomski gubici uzrokovani dejstvom emisija različitih vrsta gasova. Društvena cena ugljenika je, na primer, krajnja cena emitovanja jedne tone ugljenika više (u fazi CO2) u bilo kom trenutku. Procene variraju u zavisnosti od postavljenih hipoteza i od toga koji metodološki pristup će se koristiti. Skorašnji pregled procena cene ugljenika je u proseku iznosila 158$ po toni za CO2, ali se kretala od 4$ po toni pa sve do 5,500 $ po toni.\nU principu, najekonomičniji način internalizovanja eksternih troškova je onaj koji se oslanja na finansijsku inicijativu i tržišni pristup. Drugim rečima, efektivna tržišna cena aktivnosti koje povećavaju nivo eksternih troškova treba da se prilagode kroz primenu poreske politike ili subvencije koje bi bila dovoljno velike da reflektuju vrednost ili visinu eksternih troškova. Kada se jednom ustroji fiskalni okvir, proizvođači i potrošači će biti slobodni da donesu slobodan izbor prema svojim afinitetima. Kada je u pitanju drumski prevoz, porezi ili subvencije treba da budu takvi da cena prema krajnjem korisniku reflektuje troškove upotrebe različitih goriva i vozila.\nU praksi, razvijanje efektivne transportne i energetske politike, koja izračunava eksterne troškove zagađenja životne sredine, je izuzetno komplikovano, čak iako imamo pouzdane kvantitativne procene eksternih troškova. Nije praktično primenjivati poreze i subvencije prema tačnoj upotrebi vozila, kao i prema emisiji gasova koje to vozilo radeći emituje. Takođe ni šeme emisija gasova imaju sličan problem, kad je upotreba goriva u transportu u pitanju, zbog velikog broja korisnika. Finansijski podsticaji su prema tome generalno okrenuti oporezivanju goriva, obzirom da je jednosavnije, a i politički manje osetljivo nego mere koje utiču na direktnu upotrebu vozila kao što su putarine, iako nam evidencija govori da naplaćivanje korišćenja vozila može da bude veoma efikasno.\nNajranije široko rasprostranjeno iskustvo o diferencijalnom oporezivanju, kako bi se podržala zaštita životne sredine i njeni ciljevi, bilo je uvođenje bezolovnog benzina, gde se manjim porezom u odnosu na olovni benzin, podstakla potrošnja. Ne tako davno, slični podsticaji su usmerni na podsticanje upotrebe dizela sa niskim nivoom sumpora, ali i upotrebe alternativnih goriva! Sistem nižeg oporezivanja u svrhu postizanja ekoloških ciljeva je dobro osnovan, mada bi trebalo da porezi budu niži i da njihovo usvajanje bude pravovremenije (ECMT, 2001.). U principu, ekonomska efikasnost zahteva da akcize na svako gorivo treba da budu primenjene na sve korisnike podjednako – i za privatne i za komercijalne svrhe.\nVećina Vlada primenjuje druge komplementarne pristupe koji su usmereni na upotrebu vozila i modalna rešenja, pre nego samo ona koji su orijentisana na cenu goriva, jer takvi pristupi imaju tendenciju da budu efikasniji kada je redukcija emisije štetnih gasova u pitanju, a naročito onih gasova koji su proizvod drumskog saobraćaja i stvaraju efekat staklene bašte. (OECD, 2003.) Takvi pristupi pokušavaju da na najbolji mogući način prećutno internalizuju eksterne troškove drumskog prevoza. Oni mogu biti direktno usmereni na podsticanje potrošnje čistih goriva, uključujući auto-gas i druga alternativna goriva, ili da obeshrabruju i kažnjavaju upotrebu goriva koji su veći zagađivači.\nTipologija politika za promovisanje alternativnih goriva\nU praksi, postoji širok opseg rešenja koji su na raspolaganju tvorcima politike i propisa u okviru uobičajenih mera kojima se promoviše upotreba alterntivnih goriva, uključujući auto-gas. Glavni pristupi koje Vlade mogu ili već primenjuju su novčani podsticaji i regulatorne mere. Druge mere uključuju podršku razvoju tehnologije i programe za edukaciju i osvešćivanje javnosti.\nFinansijski podsticaji se mogu usmervati kako u goriva tako i u vozila koja mogu da ih koriste. Podsticaji u gorivu- glavna mera koju zemlje koje su učestvovale u ovom istraživanju koriste da bi promovisale auto-gas – može imati oblik niže akcizne stope (i/ili poreza na promet) ili potpunog oslobađanja od nje. U nekim slučajevima, komercijalna vozila imaju popust na porez na goriva. Ove mere direktno smanjuju troškove korišćenja vozila na alternativna goriva nasuprot vozilima koja koriste benzin i/ii dizel, i skraćuju vreme otplate konverzije ili nabavke vozila koje pokreće gas. Obzirom da se razlike u visini akciza vidi kroz cene na pumpi, ove mere su više nego očigledne, takodje podstiču javnost da postane svesna potencijalne uštede koju može ostvariti upotrebom alternativnog goriva. Što su niže stope carine i poreza u odnosu na druga goriva, to su veći finansijski podsticaji da bi ste se prebacili na alternativna goriva.


Jeftini letovi iz Somalije za Ganu - Avionske karte Somalija Gana - eSky.ba\nLetovi iz Somalije za Ganu\nPretražite letove iz Somalije za Ganu\nProvjerite najbolje ponude letova iz Somalije za Ganu\n✔ Postoje li posebne ponude za letove iz Somalije za Ganu na eSky.ba?\n✔ Mogu li se pobrinuti za osiguranje prilikom rezervacije leta iz Somalije za Ganu?\n✔ Ako rezerviram let iz Somalije za Ganu, mogu li rezervirati ujedno i smještaj?\n✔ Koje avio-kompanije nude letove iz Somalije za Ganu?\nBudite sigurni, da na eSky.ba ponuda letova iz Somalije za Ganu uključuje ne samo niskotarifne avio-kompanije, već i one koje su specijalizirane za visoki standard.


Pokrajinski sekretarijat za poljoprivredu, vodoprivredu i šumarstvo raspisuje II KONKURS o dodeli sredstava za SUFINANSIRANJE IZGRADNJE, SANACIJE I REKONSTRUKCIJE VODNIH OBJEKATA U JAVNOJ SVOJINI NA TERITORIJI AP VOJVODINE u 2019. godini | Info tim logistika\n30.09.2019 Podelite: Kategorija: Subvencije\nPredmet konkursa jeste sufinansiranje izgradnje, sanacije i rekonstrukcije vodnih objekata u javnoj svojini radi unapređivanja životnih uslova u gradskim, prigradskim i seoskim naseljima na celokupnoj teritoriji Autonomne pokrajine Vojvodine. Cilj konkursa jeste obezbeđivanje sanitarno čiste pijaće vode za potrebe domaćinstava i industrijskih zona. Obezbeđivanjem osnovnih, neophodnih uslova za život, sprečava se migracija stanovništva iz prigradskih i ruralnih naselja. Radovi u smislu ovog konkursa podrazumevaju izgradnju, sanaciju ili rekonstrukciju vodnih objekata u javnoj svojini, kao što su postrojenja za pripremu vode za piće, pumpne stanice, rezervoari, javne vodovodne mreže, magistralni cevovodi do naselja ili industrije; nabavka i ugradnja cevovodne armature i elektromašinske opreme u navedenim objektima, kao i bušenje i opremanje bunara.


Na svetskom ECDL Forumu u Londonu predstavljen projekat “ECDL ZA DIGITALNU CRNU GORU”\nNedavno završeni ECDL World Forum u Londonu pokazao je sve benefite standardizacije informatičkog obrazovanja i neophodnost daljih i još većih ulaganja u informatički profesionalizam.\nEuropean Computer Driving Licence - ECDL, omogućio je bolji život za blizu 13 miliona građana Evrope i sveta, a nedavno je pod okriljem Evropske Unije formirana “Grand Koalicija” koja treba da objedini još više napora svih relevantnih faktora na zajedničkom cilju podizanja informatičke spremnosti za što veći broj građana kako bi mogli koristiti savremene kompjuterske i komunikacione tehnologije u svom radu i svakodnevnom životu. Potpredsednik Evropske Komisije i generalni komesar Digitalne Agende Evrope, gđa Neelie Kroes, u svom pozdravnom obraćanju zahvalila se delegatima Foruma i ECDL Fondacije na svemu do sada učinjenom kao i novim aktivnostima u pravcu daljeg proširenja informatičkog obrazovanja.\nOvogodišnji ECDL Forum po prvi put imao je priliku da istakne i neka ostvarenja sa prostora Balkana gde se projekat “ECDL ZA DIGITALNU CRNU GORU” koji je finansirala Evropska Unija na predlog Vlade Crne Gore, Ministarstva za informaciono društvo i telekomunikacije, kao i Ministarstva obrazovanja, našao među najinteresantnijim rešenjima kako se može uz pomoć Evropskih fondova i preciznih domaćih planova pokrenuti cela lavina informatičkog obrazovanja ne samo među državnim institucijama, veći među svim ostalim službenicma i građanima. Predstavljajući ovaj projekat u kome pored Evropske Unije i navedenih crnogorskih institucija, učestvuju i ECDL Fondacija, DICG - društvo informatičara Crne Gore i JISA kao nacionalni ECDL operater, gosp. Jakub Christoph, regionalni koordinator, istakao je da ce ECDL u prvom krugu polagati oko 2000 nastavnika, 800 ljudi iz sudstva i oko 700 iz ostalih ministarstava Vlade Crne Gore. Po završetku planiranih obuka i sertifikacije, ova zemlja, obzirom na broj stanovnika, doći će “per capita” na nivo informatičke obučenosti Hrvatske i Slovenije, kao i nekih drugih zemalja Evropske Unije što značajno otvara nove mogućnosti evropskih integracija ove zemlje.\nECDL Forum je tradicionalno mesto objavljivanja rezultata i svih drugih regiona sveta i Evrope pa su glavna i posebna priznanja ove godine dodeljena za: Zimbabwe, Iran, Netherlands, Hong Kong, Palestinu, Austriju, Italiju i Rumuniju. Nadamo se da će narednih godina i naš region biti u prilici da svojim rezutatima zauzme mesto među naprednijim zemljama kada je u pitanju razvoj informatičke pismenosti.


Ono kad ti je Partizan zauvek u srcu i duši... - Sportske.net\nOno kad ti je Partizan zauvek u srcu i duši...\nPomoć Košarkaškom klubu Partizan je već dugo potrebna, a danas je stigla potvrda i konkretne pomoći koju je crno-belima uplatio nekadašnji fudbaler crno-belih.\nNikola Jokić oborio Bobijev rekord!Vujošević: "Pavlović dao više od očekivanog"SL - Pavlovićev povratak u Mega stilu!KSS zakazao sastanak sa čelnicima ABA i Evrolige!Vujošević: "Promene u Jadranskoj ligi nisu kozmetičke"\nKao što već znate, u poslednje vreme se sve veći broj nekadašnjih Partizanovih asova oglašava, pozivajući sve one kojima je ''crno-belo'' u srcu da pomognu košarkašima crno-belih u vreme teške finansijske krize.\nJedan od onih koji su se na najkonkretniji način uključili u ovu akciju je i bivši fudbaler Partizana, a sada turskog Genčlerbirligija Radosav Raća Petrović.\nNaime, KK Partizan se danas oglasio kraćim saopštenjem u kome je potvrđeno da je reprezentativac Srbije uplatio određeni novčani iznos ovom klubu.\nNaravno, iz Partizana su javno zahvalili Radosavu Petroviću zbog podrške voljenom klubu, koju je i na ovaj način pokazao.\nPodsetimo, među onima koji su javno pozivali da se Košarkaškom klubu Partizan pomogne bili su i fudbaler Aleksandar Mitrović, legendarni as Predrag Mijatović, rukometaš Ivan Dimitrijević i mnogi drugi.\nVidećemo da li će Petrovićev gest biti samo prvi u mnoštvu onih koji žele da konkretno pomognu Partizanu, da bi crno-beli, kako pre par dana reče Predrag Mijatović, uskoro ponovo postali prvaci Evrope.


Vlada RS zaustavila posao sa nabavkom radara\nVlada Srpske zaustavila je posao sa nabavkom radara po principu javnog privatnog partnerstva koji je podigao dosta prašine u javnosti.\nNa jutrošnjoj sjednici odlučeno je da se dodatno preispita model finansiranja i vidi da li je ipak isplatljivije radare i kamere nabaviti sopstvenim sredstvima. Opozicija je odmah proglasila pobjedu, kažu Vlada je popustila pod pritiskom javnosti. Premijerka odgovara da je sve odgođeno za još dva mjeseca kako bi firma koja je radila studiju ekonomske opravdanosti uradila dodatne analize.\n"Pa da na kraju znamo šta je to najisplatljivije za Republiku Srpsku. Ja uopšte neću da prejudiciram kakva su to rješenja, projekat je potreban i mi moramo da vodimo računa o bezbjednosti", rekla je Željka Cvijanović, predsjednik Vlade RS.\nObjašnjenje stiže i iz kabineta ministra policije, koji tvrdi da u trenutku kada su se odlučili za javno privatno partnerstvo, nije bilo dovoljno novca u budžetu za nabavku radara. Zato je odobrio da se u posao vrijedan 12,5 miliona marka ide sa tri privatne kompanije, koje bi nabavile radare i narednih deset godina sa Vladom na pola dijelile zaradu od kazni. Prve procjene pokazale su da bi sto radara godišnje moglo da zaradi 21 milion maraka. Čim su čuli vijesti iz Vlade, u SDS-u su sazvali hitnu pres konferenciju i poručili da je spriječena očigledna pljačka građana.\n"Nadam se da će poslije ovoga ići i utvrđivanje odgovornosti za ovakav odnos i ponašanje. Meni je drago da je ova odluka došla pod pritiskom prije svega politićkih opozicionih stranaka, javnosti , odnosno građana Republike Srpske pa i slobodnog i nezavisnog novinarstva", rekao je Nedeljko Glamočak, potpredsjednik SDS-a.\n"Iz opozicije dolaze svakakve tvrdnje, oni su nebitni u cijeloj ovoj priči. Ono što želimo da uradimo jeste da se, kako je to i našim zaključkom definisano, preispita model finanisiranja jednog tako važnog projekta. Mi od projekta ne možemo odustati", rekla je Željka Cvijanović.\nU opoziciji poručuju da bi nakon svega ostavke trebali podnijeti ministri finansija i policije koji su od početka branili projekat. Ranije je jednoglasnim zaključkom odustajanje od projekta tražio Odbor za bezbjednost Narodne skupštine, a javno se pobunio čak i šef Kluba poslanika SNSD-a u Narodnoj skupštini RS.\nMinistri su se branili tvrdnjom da je javno privatno partnerstvo najbolja opcija jer Vlada privatnom investitoru ne mora da garantuje visinu prihoda od kazni.


Start Temnića u Prvoj ligi – KRUŠEVAC.LINK\nOvde si trenutno: Home / SPORT / Varvarin / Start Temnića u Prvoj ligi\nFudbalski klub Temnić 1924 iz Varvarina u subotu 19.08.2017.godine od 17.30h na stadionu “Radomir Mićić Miče“ u Kruševcu odigraće utakmicu prvog kola u okviru takmičenja u Prvoj ligi Srbije. Protivnik je ekipa Radničkog iz Pirota. Plasman u Prvu ligu Srbije najveći je uspeh u istoriji Temnića.\nAndrija Majdevac i Marko Stanojević su nova pojačanja Temnića, a to su igrači pozajmljeni iz kruševačkog Napretka.\nKapije stadiona biće otvorene u 16.00h, kao i blagajne, gde će navijači moći da kupe karte po jedinstvenoj ceni od 150 dinara.\nTag Radnički Temnić Varvarin


Devenport večeras otvorio Festival evropskog filma - juGmedia\nU organizaciji festivala učestvuju Niški kulturni centar, EU info kutak Niš, Kupina film, Francuski institu u Nišu i Media i reform centar Niš.\nNIŠ – Šef delegacije Evropske unije u Srbiji Majkl Devenport otvorio je večeras Festival evropskog filma, na kome će biti prikazno 12 domaćih i stranih filmova – dobitnika nagrada na prestižnim festivalima u Evropi.\nFilmovi će biti prikazani u Niškom kulturnom centru i bioskopu „Kupina“ , a gledaoci će moći da ih pogledaju besplatno.\nDevenport je podsetio da Niš ima značajnu filmsku tradiciju i da je zaslužio ovakav događaj.\n„Evropska Unija posvećuje veliku pažnju kulturi jer je to jedan od njenih stubova, kazao je Devenport.\nFestival je otvorio hrvatski film „Kauboji“, dok će na zatvaranju biti prikazano italijansko-francusko ostvarenje „Ljudski kapital“.\nFilmovi koja će Nišlije imati priliku da pogledaju na ovogodišnjem Festivalu evropskog filma do 27.maja bave se prvenstveno preispitivanjem događaja iz neposredne prošlosti, problemima izbeglica i političkim temama.\nFestival evropskog filma u Nišu se održava petu godinu zaredom, dok se u ostalim gradovima u Srbiji – Beogradu, Novom Sadu, Zrenjaninu, Vranju i Prokuplju, organizuje po četvrti put.\n„Narodna drama“ niže uspehe


Stres i depresija smanjuju volumen mozga - Klix.ba\n13.8.2012. u 19:15\nDuboka depresija ili hronični stres mogu uzrokovati gubitak moždanog volumena, što dovodi do stanja koje doprinosi i emotivnim i kognitivnim problemima. Tim naučnika sa Yalea je otkrio jedan od razloga zbog čega se ovo dešava – jedan genetski prekidač koji uzrokuje gubitak veza u mozgu ljudi.\nRezultati su pokazali da genetski prekidač, poznat kao faktor transkripcije, potiskuje nekoliko gena koji su potrebni za formiranje sinaptičkih veza između ćelija mozga, što može dovesti do gubitka moždane mase u prefrontalnom korteksu.\n"Željeli smo testirati ideju koja kaže da stres uzrokuje gubitak sinapsi u mozgu ljudi. Pokazali smo da se veze, koje su inače uključene u emocije i kognitivne sposobnosti, prekidaju kada se aktivira ovaj faktor transkripcije", kazao je Ronald Duman, profesor psihijatrije, neurologije i farmakologije.\nTim istraživača je analizirao tkivo depresivnih i pacijenata koji nisu depresivni. Tražili su ražličite putanje u aktiviranju gena. Mozgovi depresivnih pacijenata su imali mnogo manje izražene gene koji su potrebni za funkcionisanje i strukturu sinapsi u mozgu.\nNaučnici su otkrili da bar pet ovih gena reguliše jedan faktor transkripcije, poznat kao GATA1. Kada se faktor transkripcije aktivira, stvaraju se simptomi depresije, što govori da GATA1 igra ulogu, ne samo u gubitku veza između neurona, nego i kod pokretanja simptoma depresije.\n"Nadamo se da ćemo poboljšavanjem sinaptičkih veza, uz pomoć novih tehnologija ili terapija, razviti efektivnije terapije za sprečavanje depresije", rekao je Duman.\n13.08.2012. u 17:59


Desert Rose Resort 5* - Holidaytime.rs\nNalazi se u južnom delu Hurgade na svojoj plaži, oko 10km od centra i aerodroma. Hotelski kompleks zauzima površinu od oko 300.000m2 . Nalazi se u prelepoj prostranoj bašti, na peščanoj plaži dugoj oko 1km u obliku lagune koja je idealna za porodice sa decom.\nKompleks raspolaže sa 910 smeštajnih jedinica u 9 zgrada. Standardne sobe su dvokrevetne ili dvokrevetne sa pomoćnim ležajem i sve poseduju: TWC, fen, klima uređaj, sef, mini bar (korišćenje sadržaja se naknadno plaća), SAT TV, telefon, balkon ili terasu.


Provera prema zahtevima za bezbednost udruženja COLIPA (1995) | SGS Srbija\nNauke o Živim Sistemima › Provera, sertifikacija i verifikacija › Provera, sertifikacija, verifikacija i obuka\nNauke o Živim Sistemima Provera prema zahtevima za bezbednost udruženja COLIPA (1995)\nU 1995. je evropsko udruženje za kozmetičke, higijenske i parfemske proizvode COLIPA uvelo smernice za bezbednost, alternativne procedure ispitivanja, javno obrazovanje i dobru proizvođačku praksu kozmetičkih firmi koje trguju u zemljama članicama Evropske unije (EU).\nDanas direktiva EU o kozmetičkim proizvodima udruženja COLIPA predstavlja interese više od 2000 odgovornih proizvođača kozmetičkih proizvoda – od velikih korporacija do malih porodičnih preduzeća.\nSve kozmetičke proizvode mora da registruje COLIPA pre plasiranja na evropsko tržište. Pre registracije od strane udruženja COLIPA, kontrolori unutar svake zemlje članice Evropske unije pregledaju procene bezbednosti novih kozmetičkih proizvoda i proveravaju proizvode koji su već na tržištu. Provera prema zahtevima udruženja COLIPA važan je prvi korak za firme koje žele da trguju kozmetičkim proizvodima na tržištu EU. SGS je stekao svetski ugled u sprovođenju sveobuhvatnih provera prema brojnim međunarodnim direktivama o bezbednosti kozmetičkih proizvoda, uključujući udruženje COLIPA.\nVisoko kvalifikovani i nezavisni SGS proveravači sprovode sveobuhvatne provere proizvoda i dobre proizvođačke prakse prema zahtevima udruženja COLIPA kako bi vaši kozmetički proizvodi bili usaglašeni pre nego što ih prijavite za registraciju.\nKozmetička industrija je jedan od sektora evropske ekonomije koji se najbrže razvija. SGS provera prema zahtevima za bezbednost udruženja COLIPA (1995) daje vam sigurnost da će vaši kozmetički proizvodi uspešno pronaći svoje mesto na tržištu EU.\nProveravanje dobre proizvođačke prakse (GMP) u kozmetičkoj industriji


SVEČANIM KONCERTOM OTVOREN MUZIČKI FESTIVAL MLADIH CRNE GORE - RTHN - Radio Televizija Herceg Novi\nHome/Издвојено/SVEČANIM KONCERTOM OTVOREN MUZIČKI FESTIVAL MLADIH CRNE GORE\nSjajnim koncertom sinoć je u Muzičkoj školi Herceg Novi zvanično otvoren 45. Muzički festival mladih Crne Gore, koji je okupio preko 700 učesnika iz 19 škola, čije nastupe u 11 takmičarskih ocjenjuje 68 istaknutih muzičkih pedagoga.\nBrojnu publiku je pozdravila je direktorica Muzičke škole Herceg Novi Nada Karadžić, istakavši da je radost ove koncertne večeri uvećana okolnošću da se 45. Muzički festival mladih Crne Gore održava u okviru obilježavanja 69 godina njenog postojanja.\n– Ne krijemo zadovoljstvo što je Muzička škola četvrti put u poslednjih sedam godina domaćin najmasovnijeg muzičkog festival u Crnoj Gori, i što ćemo na taj način obilježiti 69 godina rada škole. Kada se osvrnemo na ono što se da sagledati tokom ovog vremena, sa sigurnošću se može reći da su u njoj uspješno školovane brojne generacije muzičara, čija su imena poznatza kod nas, ali i u svijetu.\nTaj vremenski period i narasle snage, nastavljaju svojim djelovanjem afirmaciju muzike kao univerzalnog jezika,ali i cjelokupnog umjetničkog razvoja. Kroz ponudu različitih aktivnosti, imperativ našeg rada svakako će biti motivacija i edukacija mladih naraštaja i ljubitelja klasične muzike u širem građanskom sloju, sa ciljem jačanja duhovnosti naše sredine i privrženosti muzičkoj kulturi. Organizovanje ove, al ii drugih manifestacija, za nas predstavlja priznanje, al ii obavezu za dalji rad i razvoj naše ustanove, poručila je Karadžić.\nOna je istakla da je Muzički festival mladih Crne Gore kao kulturni projekat uspostavljen kao brend koji se kao takav srtstao u red najznačajnijih muzičkih zbivanja u Crnoj Gori.\n– Tradicionalnu muzičku manifestaciju pokrenula je Zajednica muzičkih škola, davne 1973. godine, u okviru sistema muzičkog obrazovanja sa ciljem otkrivanja, predstavljanja i afirmacije mladih umjetnika. Važnu ulogu u ovom dugogodišnjem, djelovanju zasigurno zauzimaju vrijedni muzički pedagozi, pokazujući istrajnost i ljubav prema svom pozivu.\nGrad domaćin i škola koja organizuje ovaj festival, postaju mjesto okupljanja talentovanih mladih muzičara, vrsnih muzičkih pedagoga i brojne publike, gdje nam se na ovaj način razotkriva ogromna stvaralačka energija, uz atmosferu u kojoj kompetitivnost ustupa mjesto prijateljstvu, muzici i znanju.\nImajući u vidu tradiciju festival, i ove godine prijavili su se najbolji mladi umjetnici iz 14 osnovnih i pet srednjih crnogorskih muzičkih škola, da pokažu svoja umijeća, a njihovi nastavnici svoja dostignuća iz oblasti muzičke pedagogije, poručila je Karadžić, zahvalivši pokroviteljima festivala – ministarstvima prosvjete i kulture i Opštini Herceg Novi, kao i strateškim partnerima – galeriji “Josip Bepo Benković” i crkvi Svetog Jeronima.\nFestival je otvorio savjetnik za muzičku kulturu u Ministarstvu prosvjete – Borjan Radović, istakavši njegov značaj i pokretačku snagu.\n– Muzički festival mladih Crne Gore u organizaciji Zajednice muzičkih škola je mjesto gdje se okupljaju najveći talenti naših muzičkih škola. Na ovom festival kroz njegovu 45-ogodišnju istoriju učestvovali su, takmičili se i osvajali nagrade danas neka od najpoznatijih i najvećih imena klasične muzike svijeta. Ovaj festival ima tradiciju i veliki značaj za razvoj muzičkih škola, a njegova uloga je možda i ključni pokretač u većoj aktivnosti i učenika i nastavnika u našim školama, kao i u njihovoj većoj profesionalnosti . Učešću učenika na ovom festival prethodi ogroman trud, rad, odricanje, velika motivacija i angažovanje učenika, nastavnika i roditelja, što pokazuje koliko je zahtjevan i složen put do izlaska na scenu i njihovog javnog nastupa.\nOvakvim manifestacijama se na najbolji način promovišu prave vrijednosti, kultura, naša zemlja i njen obrazovni system. Učenici se animiraju i podstiču da, uz pomoć nastavnika i mentora, razviju svoje talente i dostignu puni obrazovni, inelektualni i kulturni potencijal, poručio je Radović.\nČestitajući kolektivu i učenicima Dan škole – 69. godišnjicu postojanja Škole za muzičko obrazovanje u Herceg Novom, Radović je istakao uvjerenje da će ona i ubuduće biti primjer uspješnog rada i razvoja muzičke kulture.\n– Sigurno je da su najveći doprinos uspjesima škole dali prosvjetni radnici i učenici ove škole. Duga, bogata tradicija škole i rezultati i nagrade uvjeravaju nas da će ova škola i ubuduće na najbolji način odgovoriti zahtjevima, obrazovnim i vaspitnim ciljevima, i da će prihvatajući savremene standarde učenja biti i dalje primjerena institucija u školskom sistemu Crne Gore.\nŽelim da zahvalim organizatorima – Muzičkoj zajednici Crne Gore, kao i školi domaćinu, na nesebičnom trudu da i ove godine festival organizuju u punom sjaju i na zadovoljstvo svih. Utoliko prije što umjetničko obrazovanje i muzičku kulturu smatramo ključnim pokretačem sveukupnog razvoja i garantom napretka Crne Gore, poručio je Radović, izrazivši nadu da će i ovaj festival iznjedriti nove mlade talente i prepoznati njihove uspjehe.\nNa svečanom koncertu su, pored hora učenika Muzičke škole Herceg Novi pod dirigentskom palicom Slavice Sekulić, nastupili i profesori Ivana Petković i Svetislav Vasić (flauta), Anita Zloković, Nives Nenadović, Linda Poznanović (klavir), Jelena i Anita Popović (violina), Igor Novak (violončelo), Aleksandar Bubanja (gitara), Oliver Nedović (perkusije), sopran Jovana Ražnatović i bariton Stevan Tomašević, kao i gostujući Duo NeSte: Nemanja Potparić iz Bijelog Polja (harmonika) i Stevan Savić iz Aranđelovca (klavir). Publika je uživala u nadahnutom izvođenju djela Debisija, Mocarta, Rote, Sen-Sansa, Verdija i drugih poznatih kompozitora, nagradivši učesnike gromoglasnim aplauzom.\nFestival Mladih CG Muzička škola Nada Karadžić\nVEČERAS KONCERT "EXODUSA" - PRIČA O NOVOM I O NAMA, STORIJA ČIJE SE STRANICE JOŠ DOPISUJU\nU GRADSKOJ BIBLIOTECI PROMOVISANA KNJIGA DR MILE MIHAJLOVIĆ „KULTURNO PAMĆENJE TRŠĆANSKIH SRBA“


Poređenje sa budžetima Kraljevine Srba, Hrvata i Slovenaca - ministarka Diana Dragutinović\nBudžet za 2010., koji predvidja deficit od 107 milijardi dinara, bolji je od prethodnih koji su imali deficit, tvrdi ministarka finansija Srbije Diana Dragutinović.\nPredlog zakona o budžetu za 2010. prošao je jednoglasno na Vladi. Planirani prihodi iznose 655 milijardi 971 milion dinara, a rashodi 762 milijarde 971 milion dinara.\nPredlog bužeta ima 500 strana i mnogo novina, rekla je ministarka finansija Diana Dragutinović.\nA kako bi dokazala da je ovaj predlog budžeta dobar, bez obzira na neke kritike, ministarka je novinarima pokazala zakone bužeta, takodje sa deficitom, iz nekih ranijih godina.\nTako, na primer, ministarkin uzor buždet Kraljevine Srba, Hrvata i Slovenaca, koji je pravio Laza Paču, imao je 150 do 200 strana, a u parlamentu su mu verovali kako troši pare i nisu ga kritkovali, tvrdi ministarka Dragutinović.\nZatim je pokazala onaj iz 1996. sa 50 strana i navela primere zakona budžeta iz 2004/5/6 sa po 100 strana. Ovaj za 2010. je, osim što ima 500 strana, mnogo obuhvatniji i transparentniji, kaže ministarka.\n“Prikazani su dodatni prihodi budžetskih korisnika, druga novina je da je agrarni budžet od 26 milijardi dinara verovatno rekordni agrarni budžet”, objasnila je Dragutinovićeva, i navela da su takodje prvi put su prikazani poreski rashodi.\n“Rekla bih da je ovo neka vrsta pobede Ministarstva finansija jer je ove izmene predložilo pre nego što je Državna revizorska institucija donela svoj izveštaj“, rekla je ministarka finansija.\nBudžetski deficit od 107 milijardi dinara biće pokriven iz kreditnih izvora i rezervi ministarstva finansija. Budžet za 2010. je razvojni jer je obuzdana potrošnja, a obezbedjeni su podsticaji privredi i za infrastrukturne projekte, objašnjava dalje ministarka.\nREALNA PROCENA PRIHODA\nEkonomista Goran Nikolić kaže za naš program da je predvidjeni deficit za 2010. blago manji od onog koji će biti ostvaren ove godine, i da je to u skladu sa intencijom vlade da smanji konsolidovani budžetski deficit sa 4.5 na četiri procenta:\n“Ako imamo u vidu inflaciju u 2010. verovatno od šest ili sedam posto onda vidimo da su i prihodi i rashodi u budžetu smanjeni u realnom iznosu. To je pozitivno. I imajući u vidu da ćemo imati verovatno rast BDP u 2010.godini, to podrazumeva da će blago doći do pada udela javne potrošnje”, kaže Nikolić.\nOn misli da je realno napravljena procena prihoda: “Čini mi se da je rast od 6 do 7 posto budžetskih prihoda u drugoj polovini godine vrlo lako preneti u 2010.”\nPošto je u danu kada je objavljeno da je predlog budžeta za narednu godinu napravljen, iz skupštinske procedure povučen Predlog zakona o završnom računu za 2008, a samo četiri dana pošto je Državna revizorska institucija objavila izveštaj o brojnim propustima u trošenju budžeta ministarka finansija Diana Dragutinović kaže da će se završni račun naći u četvrtak pred vladom:\n“Mi smo u suštini poslušali preporuku revizora da bismo prilagodili završni račun preporukama revizora. Razlika je zaista poptuno računovodstvena. Reč je o tome kako su knjižene kursne razlike“, tvrdi Dragutinovićeva.\n“Ali samo za vašu informaciju, to što mi prilagodjavamo završni račun preporukama revizije da mi poštujemo nalaze revizorske kuće i da je njen nalaz povoljniji za budžet zato što su bili potcenjeni prihodi u iznosu od 1,2 milijardi dinara,“ rekla je novinarima ministarka finansija.\nNa pitanje hoće li biti pokrenuta nečija odgovornost zbog navoda revizora da je najviše nepravilnosti u trošenju budžetskih para bilo u javnim nabavkama ministarka finansija je rekla da to sada zavisi od Državne revizorke kuće. Da ova institucija treba da odluči da li treba da podnese prijave, prekršaje ili krivične, protiv ministarstava ili pojedinaca.


Gledanje celog života kako im prolazi pred očima, osećaj da vreme usporava i da su napustili svoje telo - studija pokazuje da je ova iskustva imao jedan od deset ljudi koji su se našli blizu smrti.\nDanski naučnici koji proučavaju odgovor tela na neposrednu smrtnu opasnodt, stvarnu ili ne, rekli su da ta iskustva izazivaju isti mehanizmi zbog kojih nastaju lucidni, "budni" snovi.\nIspitanici su se, navodno "sretali" sa preminulim članovima porodice, osećali su da im je "duša isisana" ili da su paralizovani dok im nešto "sedi na grudima".\nStudija je sprovedena na više od hiljadu učesnika u 35 zemalja i ustanovila je da je skoro 300 ljudi koji su se našli "blizu smrti" prijavilo neku vrstu psihološkog ili spiritualnog iskustva.\nVećina ljudi je izjavila da je iskustvo bilo "neprijatno".\nIstraživanje je uključivalo ljude koji su se skoro udavili, one koji su bili fizički zlostavljani i žene koje su se porađale.\nJedan ispitanik koji se umalo udavio sa 8 godina, opisao je da ga je tada obuzeo osećaj "potpunog mira".\n- Dve decenije kasnije, još mogu da se setim kako sam se osećao. To je bilo neverovatno iskustvo - rekao je on.\nJedan od ispitanika je opisao da mu je "život bljesnuo pred očima" i jako svetlo.\nSmatra se da je ovaj fenomen vezan za preklapanje stanja spavanja i budnosti. Mozak kod ljudi koji su u REM fazi sna može da "upadne" u budne momente, što izaziva nezaboravne snove, ali i osećaj paralize.


Predsednik Buš se zalaže za reformu obrazovanja - 2001-09-11\nJavni nastupi predsednika Buša tokom preostalog dela ove nedelje odnosiæe se uglavnom na jedno pitanje - poboljšanje školskog sistema. U Džeksonvilu u Floridi, predsednik Buš se juèe susreo sa djacima, nastavnicima i roditeljima. U svom obraæanju prisutnima, predsednik je istakao da je potrebno da deca nauèe da èitaju rano i dobro naglasivši da èitanje nije stranaèko pšitanje:“Umeti èitati je od suštinske važnosti. Taj zadatak moramo da savladamo kao nacija”. Kongres trenutno razmatra ulogu federalne vlade u školstvu. U Sjedinjenim Državama škole su u nadležnosti lokalnih vlasti. Medjutim, vlada u Vašingtonu može da propiše odredjena pravila i standarde i da obezbedi dodatna sredstva.\nBela kuæa istièe da je poboljšanje obrazovnog sistema jedan od prioriteta predsednika Buša. Medjutim, njegovo zalaganje za reformu obrazovanja dolazi u trenutku kada se ekonomija usporava, dok zakonodavci vode bitke oko federalnog budžeta. U svojim javnim nastupima predsednik Buš nastoji da naglasi moralni aspekat ovog pitanja, naglašavajuæi da Amerika mora da uloži u svoju decu.“Amerika æe biti još bolja nacija kada - ne ako - veæ kada budemo nauèili svako dete u ovoj velikoj zemlji da èita”, poruèio je predsednik Buš.\nDemokrate u Kongresu kažu da se slažu sa tim ciljem, ali istovremeno postavljaju pitanje da li zemlja može sebi da priušti da uloži sredstva u dva najviša prioriteta u predsednikovom programu - obrazovanje i odbranu. Oni su zatražili od Bele kuæe predsednika Buša da im dostavi cifre koje bi omoguæile zemlji da finansira oba prioriteta u vreme opadanja prihoda federalne vlade.


Francuska: “Veoma brine nova kolumbijska varijanta, zaražavaju se i oni koji su preležali Koronu”\n7. avgusta, 2021 Vesti iz Sveta Napišite komentar\nNova varijanta, prvobitno otkrivena u Kolumbiji, izazvala je smrt sedam osoba vakcinisanih u staračkom domu u Belgiji. Francuski mediji istražuju šta se već zna o ovoj mutaciji?\nZabrinutost preko granice. Nekoliko belgijskih medija izvestilo je o dolasku nove varijante u njihovu zemlju, odgovorne za smrt sedam korisnika staračkog doma u Zaventemu, gradu koji se nalazi južno od aerodroma u Briselu. Svi se smrtni slučajevi javljaju u roku od dve nedelje, međutim, tiču se potpuno vakcinisanih korisnika.\nOva varijanta, prvobitno otkrivena u Kolumbiji u januaru 2021. godine, nije među ,,zabrinjavajućim” mutacijama u klasifikaciji Svetske zdravstvene organizacije. Trenutno je klasifikovan u „varijante podložne upozorenju za pojačan nadzor“. Međutim, njegove karakteristike izazivaju zabrinutost.\nPrema rečima predsednika Lekarske komisije za uspostavljanje javnih bolnica u Parizu (AP-HP), Remija Salomona, ova varijanta, koja još nije imenovana grčkim alfabetom, ,,mogla bi biti otpornija na imunost vakcine” od one inicijalno otkrivene u Južnoj Africi, ili varijanti Delta, odgovorna za skoro sve kontaminacije u Francuskoj. Karakteristika koja bi mogla objasniti njegovu virulenciju kod ugrožene javnosti – štićenika staračkog doma – ali vakcinisanih ljudi.\nTagovi: Belgija - kolumbijska varijanta - sedam smrtnih slučajeva


Filmovi iz Roterdama i u Beogradu\nNaslovna » Izlasci » Film » Filmovi iz Roterdama i u Beogradu\nFilmovi iz Roterdama - Brzo hodanje\nAh Neša 22. januar 2015. Film Postavite komentar\nFilmovi premijerno prikazani na Roterdamskom filmskom festivalu (IFFR Live) biće predstavljeni i u Beogradu, Subotici i Nišu.\nInovativni program IFFR Live sastoji se od pet svetskih premijera koje će se održati simultano u 39 evropskih bioskopa tokom trajanja predstojećeg 44. izdanja renomiranog Međunarodnog filmskog festvala u Roterdamu, uključujući i bioskop Fontana (Beograd), Eurocinema (Subotica) i Kupina (Niš).\nNa programu su filmovi „Atlantik“, „Priče o Pasiji po Mateju“, „Melodija“, „Brzo hodanje“ i „Nebo iznad nas“.\nPublika u bioskopima biće u mogućnosti da posle premijere putem live streaming veze pozdravi reditelja i ekipu filma (koji će biti u Roterdamu), kao i da razgovara sa njima postavljajući im pitanja preko Twittera.\nNaša tri bioskopa će na ovaj način ući u svetsku istoriju filmskih festivala jer će biti deo prvog izdanja ove revolucionarne platforme koja prenosi uzbuđenje festivalske premijere filma u bioskope širom Evrope i integriše internet i socijalne mreže na jedinstven način u samo festivalsko tkivo. IFFR Live (www.iffrlive.com) je prvi ovakav program na planeti, a njegova primarna funkcija je da doprinese promociji kvalitetnih novih ostvarenja.\nProgram IFFR Live će u Srbiji biti realizovan zahvaljujući Petru Mitriću, selektoru Festivala evropskog filma Palić, uz podršku Miše Mogorovića (producentska kuća Art & Popcorn), inače programskog direktora FEF Palić. (danubeogradu.rs)\nSubota, 24. januar (16.00) Atlantik\nHolandski film (2015, r: Jan-Willem van Ewijk), prelepa je transcedentalna avantura o mladom marokanskom vindsurferu koji kreće na opasno putovanje preko okeana do Evrope.\nNedelja, 25. januar (16.00) Priče o Pasiji po Mateju\nDokumentarac (2015, Holandija; r: Ramón Gieling) moćna je priča o izvođenju kompozicije J. S. Bacha „Pasija po Mateju“ i njenom uticaju na širu zajednicu.\nPonedeljak, 26. januar (19.00) Melodija\nNagrađivani, drugi je film Bernarda Bellefroida sa zvezdom u usponu Lucie Debay i Rachael Blake (Sleeping Beauty), koje su podelile nagradu za najbolju glumicu na poslednjem Međunarodnom filmskom festivalu u Montrealu. U pitanju je emotivna je priča o odnosu mlade surogat majke sa ženom za koju nosi bebu.\nUtorak, 27. januar (19.00) Brzo hodanje\nOvo je dirljiva komična drama Nielsa Ardena Opleva (reditelja kultnog danskog filma „The Girl With the Dragon Tattoo“) u kojoj glavnu ulogu glumi Sidse Babett Knudsen (igrala u veoma cenjenoj seriji „Borgen“).\nSreda, 28. januar (19.00) Nebo iznad nas\nDebitanski film holandskog reditelja Marinusa Groothofa snimljen je u produkciji Miše Mogorovića, a prati živote troje običnih ljudi različitih generacija tokom NATO bombardovanja Beograda 1999. godine. Film je sniman u avgustu i septembru 2013. godine na više lokacija u Beogradu.\nTagovibioskop fontana bioskopi dub film izlasci vesti\nPrethodni Cover bendovi u novom Bitefartcafe-u\nSledeći Ana Popović: Koncerti u Beogradu\nNovi filmovi u bioskopima: Oni\nKinoteka: Klasici alžirskog revolucionarnog filma i fotografije Stevana Labudovića\nNovi filmovi u bioskopima: Tvoj sam čovek


Otvorena "Hercegovačka kuća": Partnerski projekat Romanije i Hercegovine (AUDIO) | Radio Trebinje\nOtvorena "Hercegovačka kuća": Partnerski projekat Romanije i Hercegovine (AUDIO)\n09.06.2021. u 14:42\nNa Trgu Srbija u Istočnom Novom Sarajevu danas je, u okviru prigodnih svečanosti povodom Dana i krsne slave ove opštine - Spasovdana, otvorena "Hercegovačka kuća" - partnerski projekat Romanije i Hercegovine.\n"Hercegovačku kuću", koja se nalazi u poslovnom dijelu nove sportske dvorane, svečano su otvorili načelnik opštine Istočno Novo Sarajevo Jovan Katić, gradonačelnici Istočnog Sarajeva Ljubiša Ćosić i Trebinja Mirko Ćurić, te direktor trebinjskog Agrarnog fonda Veselin Dutina.\n"Otvaranjem `Hercegovačke kuće` otvaramo epohu nastavka saradnje Istočnog Sarajeva i Trebinja, a danas smo dogovorili nove vidove saradnje u oblastima privrede, poljoprivrede, turizma i drugih djelatnosti koje doprinose boljem standardu i kvalitetnijem životu naših građana", rekao je Katić u obraćanju prisutnima.\nPrema njegovim riječima, proizvodi koje nudi "Hercegovačka kuća" su brendirani i kao takvi sigurno će se naći u turističkoj i gastronomskoj ponudi Istočnog Novog Sarajeva, Grada Istočno Sarajevo i opština u njegovom sastavu.\nĆosić je pozdravio predstavnike gradova Trebinje, Doboj i Budva, te ostale zvanice, ističući da otvaranje "Hercegovačke kuće" predstavlja direktan podsticaj jačanju realnog sektora u lokalnoj zajednici.\n"Trg Republike Srbije i sportska dvorana katalizatori su novog zapošljavanja", istakao je Ćosić.\nČestitajući na otvaranju "Hercegovačke kuće", on je poželio da uskoro u Istočnom Sarajevu bude otvorena i "Romanijska kuća".\nĆurić je ocijenio da otvaranje "Hercegovačke kuće" u srcu Romanije sa proizvodima nastalim u srcu Hercegovine predstavlja zajednički i partnerski projekat Trebinja, kao centra Hercegovine i Istočnog Novog Sarajeva, kao centra Romanije.\n"Otvaranjem `Hercegovačke kuće` građani ovog područja imaju priliku da kupe najbolje hercegovačke proizvode - med, džem, prirodne sokove, rakiju, vino, prirodne kozmetičke preparate. Danas u našoj prodavnici u Trebinju imamo 120 kooperanata i više od 1.000 proizvoda", rekao je Ćurić.\nDirektor Agrarnog fonda Trebinje Veselin Dutina predstavio je prirodne i organske proizvode koji se nalaze u ponudi "Hercegovačke kuće", za koju je rekao da je svojevrsni butik domaćih proizvoda.\n"Naši proizvodi su brendirani i zdravstveno ispitani u Zavodu za javno zdravstvo Republike Srpske. Naša raskošna ponuda sadrži više od 1.000 prvoklasnih artikala, što je dovelo do veće potražnje od ponude na tržištu", naglasio je Dutina.\nU ovoj prodavnici "Herceg hausa", koja je osim Trebinja već otvorena u Banjaluci, a uskoro će biti otvorena i u Beogradu, nude se autohtoni hercegovački proizvodi - sirevi, pršut, med, vino, čajevi, kozmetički preparati izrađeni na biljnoj bazi /melemi, kreme, eterična ulja/, te povrće i voće sa ovog podneblja.\nO boravku delegacije Grada Trebinja u Beogradu i Istočnom Novom Sarajevu i planiranim zajedničkim projektima u cilju unapređenja privredno-ekonomskih odnosa i jačanju saradnje u oblasti turizma, obrazovanja, kulture i sporta za Dnevnik Radio Trebinja sa gradonačelnikom Mirkom Ćurićem razgovarala je Vlatka Musić.


Tramp poručio Iranu: Ne, hvala - Sputnjik Srbija\n08:28 02 Mart 2021\nTramp poručio Iranu: Ne, hvala\n09:37 26.01.2020 (osveženo 09:45 26.01.2020) Preuzmite kraći link\nSjedinjene Američke Države neće ukinuti sankcije Iranu kako bi se pregovori nastavili, istakao je američki predsednik Donald Tramp, kao odgovor na izjavu šefa iranske diplomatije.\nMinistar spoljnih poslova Irana Muhamed Džavad Zarif je rekao da je Teheran spreman na razgovore o nuklearnom sporazumu ako se ispuni taj uslov.\nZarif je odgovorio tako što je u svom tvitu objavio izvod iz svog intervjua nemačkom „Špiglu“ u kojem je rekao da je Iran i dalje otvoren za pregovore sa SAD ako sankcije budu ukinute, prenosi Rojters.\n„Donaldu Trampu je bolje da zasniva komentare i odluke iz oblasti spoljne politike na činjenicama, nego na naslovima sa ’Foks njuza‘ ili svojim prevodiocima na farsi“, napisao je Zarif.\nTenzije između Vašingtona i Teherana porasle su pošto je Tramp jednostrano povukao SAD iz nuklearnog sporazuma Irana s velikim silama krajem 2018. godine i uveo sankcije toj islamskoj republici.\nTenzije su dostigle vrhunac nakon što je u američkom vazdušnom napadu dronom ubijen iranski general Kasem Sulejmani, što je izazvalo raketni napad Irana na vojnu bazu u Iraku u kojoj su stacionirani američki vojnici.


Saradnja i solidarnost, udružene sa inovativnim tehnologijama, pokazale su se vrlo korisnim i u doba pandemije COVID 19. Jedna od najznačajnijih saradnji u ovim teškim trenucima jeste inicijativa mejkera iz Srbije i Hrvatske, koji pomoću 3D štampe prave maske sa vizirima kako bi zaštitili zdravstvene radnike od virusa.\nZa samo nekoliko dana oganizovali su se volonteri, kompanije, laboratorije, inkubatori iz obe države kako bi doprineli borbi protiv pandemije i pomogli medicinskom osoblju.\nInicijativu je pokrenula Facebook grupa "Vizionari Srbije" i uputila apel svim ljudima koji poseduju 3D štampač da se priključe akciji štampanja nosača vizira. Tako se ova ideja proširila i van granica naše zemlje kroz saradnju dve zemlje na projektu "XBIT — Prekogranična IT mreža za konkurentnost, inovaciju i preduzetništvo".\nProjekat se radio u Hrvatskoj i Srbiji sa ciljem da se razviju dve nove digitalne zajednice, kroz osnivanje i razvoj dva nova centra, sa obe strane granice - jedan u Startit centru u Inđiji (Vojvodina), a drugi u Donjem Miholjcu , u Hrvatskoj. Realizovao ga je konzorcijum koji čine vodeći partner, SEE ICT, Poduzetnički inkubator "OSVIT" iz Donjeg Miholjca (hrvatsko-mađarska granica), Opština Magadenovac, Fakultet tehničkih nauka iz Novog Sada i Ministarstvo telekomunikacija i trgovine Republike Srbije, a finansiran je od strane Evropske unije kroz Interreg IPA prekogranični program saradnje Hrvatska-Srbija 2014- 2020.\nCilj ove združene akcije je pružiti onima koji su u uskoj borbi sa pandemijom što bolju zaštitu protiv virusa COVID-19. U razgovorima sa zdravstvenim radnicima pojavila se ideja da posebne maske za vizir mogu pružiti preko potrebnu zaštitu. Ove maske u potpunosti prekrivaju lice korisnika, štiteći od kapljičnog prenosa virusa, a nakon dezinfekcije, mogu se ponovo upotrebiti.\n- Maske su slate u Beograd, do sada u KBC Srbija i KBC Zvezdara i proprema se isporuka za KBC Bežanijsku kosu. Produkcija je za naše podneblje prebačena u Beograd za sada, a dnevno možemo izaditi oko tridesetak vizira - rekao je Nenad Jovanovski, menadžer nacionalne mreze Startit centara.\nMejkeri iz Srbije i Hrvatske pomoću 3D štampe prave vizire za medicinsko osoblje\nKroz ovu akciju ceo tim daje veliki doprinos korišćenjem kapaciteta koji su stvoreni zahvaljujući EU projektu. Oprema i materijali nabavljeni projektom, u Srbiji i Hrvatskoj, koriste se za dizajn zaštitnih vizira maski, što daje priliku Startit Inđiji, iDEAlab-u Novi Sad i Poslovnom inkubatoru Osvit iz Donjeg Miholjca da ulože sve svoje kapacitete u ovu akciju.\nU poslednjih sedam dana, od početka kampanje, uspešno je otpremljeno ukupno 350 maski za vizir, a narednih dana biće pripremljeno dodatnih 700 komada za distribuciju, što će omogućiti da najmanje 1.000 zdravstvenih radnika iz više od 30 zdravstvenih ustanova u Srbiji i Hrvatskoj rade u potpunosti zaštićeni.


Užasna i skuplja od Tesla automobila: najružnija sofa sveta - Lux Life luksuzni portal\nU moru komada nameštaja koji su oličenje kiča i neukusa, sofa nazvana Zebra with Medallions, može odneti titulu pobednika. Ukoliko čitavoj priči dodamo informaciju da ona košta 146.000 dolara, moramo priznati da se nalazimo u pravom čudu.\nPrema navodima, sturktura sofe napravljena je od breze, a tapacirana je prirodnom Burchell zebra kožom. Korišćenje životinjske kože je nešto što zaista u vreme današnjih tehnologija nije potrebno, pa samim tim ova sofa dobija apsolutno sve negativne epitete kojih se možemo dosetiti.\nSofu definitivno još čudnijom čini naslon za leđa koji je “ukrašen” sa dva prava jelenska roga, dok su nasloni za ruke napravljeni od rogova zebua i kudua. Ukoliko vam sve ovo nije dovoljno, znajte da su tvorci sofe ubacili u priču i prirodni ametist u centralni deo naslona, zajedno sa detaljima koji su finiširani bronzom. Ipak, verujemo da ćete se složiti sa nama kada kažemo da nema tih para koje bi nas navele da kupimo ovakvo nešto…\nnajskuplja sofa sveta


Pitanje dana: Kako sprečavate utaju poreza domaćih firmi na Kosovu? | Insajder\nPitanje dana: Kako sprečavate utaju poreza domaćih firmi na Kosovu?\nTeritoriju Kosova i Metohije, godinama u nazad, pojedini domaći privrednici i preduzetnici koriste kao sigurnu kuću za bekstvo od odgovornosti za utaju poreza i prevare počinjene na teritoriji centralne Srbije. Kako je pokazalo istraživanje Insajdera, pojedinci, nesmetano i bez ikakvih posledica, zloupotrebljavaju činjenicu da institucije Srbije nemaju realnu kontrolu na Kosovu.\nDirektorka Poreske uprave Dragana Marković se nedavno javno pohvalila da je država za problem koji je ignorisala godinama, konačno našla efikasno rešenje. Od nje, međutim, javnost nije čula i o kakvom je konkretno rešenju reč, a odgovor na to pitanje Poreska uprava nije dala ni redakciji Insajdera.\nImajući u vidu da na prvobitan zahtev nismo dobili odgovor, novinari Insajdera su u okviru rubrike „ pitanje dana“ ponovo poslali pitanja Poreskoj upravi i Ministarstvu finansija.\n•Koje konkretrno mehanizme primenjuje Poreska uprava u otkrivanju i sprečavanju utaje poreza kroz preregistraciju firmi na područje Kosova i Metohije?\n• Molimo vas da nam dostavite podatak kolika su ukupna poreska dugovanja svih firmi koje su registrovane na teritoriji Kosova i Metohije. Prema članu 7. ZPPPA obaveza čuvanja tajnog podatka nije povređena: 2) ako se određeni dokument, činjenica, odnosno podatak ne mogu povezati sa određenim poreskim obveznikom;\nImajući u vidu da Vam nismo tražili podatke za svaku firmu pojedinačno već za ukupan dug svih privrednih subjekata registrovanih na KiM, prema Zakonu ne postoji osnov za pozivanje na tajnost podataka\n•Da li je Poreska uprava podnela krivične prijave protiv odgovornih lica koja su na ovaj način utajila porez i kome?


Odobreno strateško partnerstvo između Er Srbije i Etihada\nAviokompanija "Etihad ervejz" iz Ujedinjenih Arapskih Emirata, saopštila je danas da su dobijena neophodna zvanična odobrenja i saglasnosti kojima se potvrđuje strateško partnerstvo između Er Srbije i Etihad ervejza.\nVlada Srbije je 1. avgusta 2013. potpisala dugoročni ugovor o strateškom partnerstvu sa Etihad ervejzom i najavila plan za oporavak Er Srbije vredan 200 miliona dolara, navodi se u saopštenju Etihada.\nPredsednik i generalni direktor Etihad ervejza, Džejms Hogan izjavio je da će na osnovu dobijene zvanične potvrde, inicijalni zajam dat Er Srbiji u vrednosti od 40 miliona dolara biti preinačen u akcijski kapital.\n"Sa zadovoljstvom potvrđujem da je Etihad ervejz sada deoničar Er Srbije sa udelom od 49 odsto. Ova investicija predstavlja osnov našeg partnerstva sa Vladom Srbije i zajedničkih napora koje ćemo ulagati kako bi se Er Srbija razvila u regionalnog lidera u oblasti vazduhoplovstva", rekao je Hogan, navodi se u saopštenju.\nPrvi potpredsednik Vlade Aleksandar Vučić izjavio je da su predstavnici vlade veoma zadovoljni što je sporazum sa Er Srbijinim strateškim partnerom- Etihad ervejzom sada i zvanično zaokružen.\n"Er Srbija je jedina veća aviokompanija u regionu koja je uspostavila uspešnu saradnju sa vodećim svetskim prevoziocem, Etihad ervejzom. Ponosni smo što nacionalni prevozilac Srbije sada stoji rame uz rame sa najboljim svetskim aviokompanijama", poručio je Vučić, a navodi se u saopštenju.\nGeneralni direktor Er Srbije Dane Kondić rekao je da Er Srbija ima odličan poslovni plan, ali i jasan mandat od Vlade da izgradi bezbednu, prvorazrednu i profitabilnu aviokompaniju.\nKompanija Etihad ervejz počela je sa radom 2003, a već 2013. prevezla je 11,5 miliona putnika. Sa matičnog međunarodnog aerodroma u Abu Dabiju, Etihad ervejz obavlja putnički i robni saobraćaj ka 103 destinacije na Bliskom Istoku, u Africi, Evropi, Aziji, Australiji i Americi.\nEtihad ervejz ima udela u aviokompanijama Er Berlin, Er Sejšeli, Virdžin Australija, Er Lingus, Er Srbija i Džet ervejz, a čeka na zvaničnu saglasnost za ulaganje u regionalnu aviokompaniju Darvin erlajn sa sedištem u Švajcarskoj, podseća se u saopštenju.\n"Zvezda Helios" imala pad prihoda u 2013. - Neto dobit 113 miliona dinara\n"Zvezda Helios", proizvođač boja i lakova iz Gornjeg Milanovca, ažurirao je svoj berzanski prospekt za 2013. godinu. Poslovni prihodi su iznosili 2,61 milijardi dinara što je za 8,6% niže u odnosu na prethodnu godinu dok je poslovni dobitak takođe bio u padu spustivši se na 171 milion dinara.\nKrajnja neto dobit bila je na nivou od 113 miliona dinara što je za oko 3 miliona dinara bolje u odnosu na rezultat iz 2012. godine. Podsećanja radi, nakon prodaje matične kompanije "Helios" u Sloveniji, novi vlasnik austrijska kompanija "Ring" je po zakonu trebala da uputi ponudu za preuzimanje akcija manjiskih akcionara u Srbiji, ali se to još nije desilo.\nJuče je cena akcija ove kompanije, nakon skoro 2 meseca mirovanja, oslabila na 8.471 dinar (-4,8%) a tržišna kapitalizacija na pomenutom nivou iznosi 1,62 milijarde dinara (13,9 mil EUR).\nNajava dostavljanja ažuriranog informatora 27.3.2014.godine - Aerodrom Nikola Tesla a.d. , Beograd\nNAJAVA DOSTAVLJANJA INOVIRANOG INFORMATORA\nSaglasno članu 10. Ugovora o uključenju i organizovanju trgovanja hartijama od vrednosti na\nlistingu Beogradske berze AD Beograd, ovim putem Vam najavljujemo dostavljanje i objavu\nInoviranog informatora izdavaoca Akcionarsko Društvo Aerodrom Nikola Tesla, 11180\nBeograd 59, Beograd (MB: 07036540, delatnost: uslužne delatnosti u vazdušnom saobraćaju).\nSrpsku verziju navedenog dokumenta ( u pisanoj i elektronskoj formi ) dostaviće 27.03.2014. godine.


Grad Prijedor je danas bio domaćin potpisivanja Tripartitnih sporazuma o donaciji građevinskog materijala vrijednosti 130.000 KM povratnicima iz lokalnih zajednica ove regije.\nPredstavnici Komesarijata za izbjeglice i migracije Srbije i Sekretarijata za raseljena lica i migracije Republike Srpske potpisali su danas u Beogradu sporazum o saradnji čiji je prevashodni cilj pružanje pomoći Srbima povratnicima u Federaciju FBiH.\nU Doboju su danas potpisana tri sporazuma o udruživanju sredstava za izgradnju infrastrukture, 40 stambenih objekata, kao i poljoprivrednih objekata povratnicima u Doboj u iznosu od oko 1.140.000 KM.\nSutra i zvanično dolazi septembar, mjesec u kojem se očekuje nekoliko izazova kada je riječ o korona virusu.\nPovratnici u pojedina mjesta u Federaciji BiH (FBiH) ni nakon 25 godina nisu dobili struju i vodu, te muče muku sa infrastrukturom, a sve to je obezbijeđeno za manje od mjesec dana za migrante koji će biti smješteni u novoizgrađeni kamp u selu Lipa kod Bihaća, izjavio je Srni predsjednik Opštinskog odbora SNSD u Bosanskom Petrovcu Nemanja Davidović.\n"VELIKI DAN ZA KORISNIKE" Osam porodica povratnika i raseljenih dobilo ključeve stanova\nStambena zgrada izgrađena u Brčkom u okviru Regionalnog stambenog programa u BiH predata je danas na upotrebu čime je osam porodica povratnika i raseljenih trajno riješilo svoje stambeno pitanje.\nRADOST U DERVENTI Ključevi za 30 porodica raseljenih lica i povratnika\nU Derventi je danas 30 porodica raseljenih lica i povratnika dobilo ključeve stanova u novoizgrađenoj zgradi u koju je uloženo 1,2 miliona KM, a sagrađena je u okviru Regionalnog stambenog programa u BiH.\nDirektor Policije Republike Srpske Darko Ćulum izjavio je da ga je telefonom pozvao ministar bezbjednosti u Savjetu ministara u tehničkom mandatu Dragan Mektić i obećao da će Ministarstvu unutrašnjih poslova (MUP) Republike Srpske sutra dostaviti spisak imena 24 povratnika iz Sirije.


Satisfaction employee - search or result of employee motivation Istaknut\nJan Torop - Radnice u fabrici sveća u Gaudi\nZadovoljstvo zaposlenih i motivacija zaposlenih nisu novi fenomeni. Mnoge veoma uspešne organizacije godinama pridaju značaj fokusiranju na zadovoljstvo i motivaciju zaposlenih. Merenje zadovoljstva zaposlenih koje je povezano sa merenjem motivacije zaposlenih daje odgovore na sledeća pitanja - Kako i čime zadovoljiti osnovne potrebe zaposlenih.\nZadovoljstvo i motivacija zaposlenih postaju ključna pitanja savremene organizacije. Zajednički cilj modela i sistema merenja zadovoljstva i motivacije zaposlenih je težnja da se kod svakog pojedinca razvije osećaj da zaposleni dele zajedničku sudbinu (sudbinu kompanije), nastojanje da se materijalnim i nematerijalnim podsticajima oslobodi stvaralački potencijal zaposlenih.\nPojmovi zadovoljstva i motivacije zaposlenih su veoma složeni i višeznačni. Ova dva pojma se često u teorijskim razmatranjima i empirijskim istraživanjama izjednačavaju. Oni se međusobno uslovljavaju, ali se i u velikoj meri razlikuju. Putokaz i osnovu za empirijska istraživanja zadovoljstva i motivacije zaposlenih dale su pre svega motivacione teorije Abrahama Maslova i Frederika Hercberga. Stoga se merenje zadovoljstva i motivacije zaposlenih može zasnivati na kombinaciji ove dve teorije motivacije. Pri tome treba imati u vidu da merenje zadovoljstva zaposlenih uvek ima u svojoj osnovi merenje motivacije zaposlenih.\nZadovoljstvo zaposlenih se meri razlikom između stepena značajnosti i hijerarhije motiva i stepena njihovog ostvarenja. Isti sistem indikatora se koristi i za merenje zadovoljstva zaposlenih i za merenje motivacije zaposlenih. Merenje ove dve varijable može dati odgovore na pitanja koja su veoma značajna za svaku organizaciju. I to pre svega za određivanje stepena zadovoljstva zaposlenih, kao i stepena motivisanosti zaposlenih. Istovremeno rezultati merenja mogu postati osnova za izradu koncepcija i sistema motivisanja zaposlenih u organizaciji.\nPročitano 1215 puta\tPoslednji put izmenjeno Četvrtak, 30 April 2020 10:45


Ispovest agenta tajne muslimanske obaveštajne službe AID\nBivši lider SDA ih je osnovao sa zadatkom da ubijaju njegove političke neistomišljenike, podmeću bombe, transportuju drogu, izvršavaju snajperske napade za koje su se vežbali na Srbima\nBANJALUKA (Srna) - Edin Garaplija, bivši oficir tajne bošnjačke policije AID, rado će se odazvati svakoj saradnji s haškim istražiocima kao jedan od svedoka u slučaju istrage o terorističkoj organizaciji "Ševe", koju je 1992. osnovao najviši politički vrh Bošnjaka, na čelu s Alijom Izetbegovićem.\nNavodeći u intervjuu za banjalučke "Nezavisne novine" da je Haški sud u vezi sa slučajem "Ševa" već prikupio dosta informacija, Garaplija ističe da "nema sumnje da su 'Ševe' bile pod ingerencijom najvišeg rukovodstva SDA, odnosno Izetbegovića", na čiju je inicijativu ova grupa i osnovana u okviru policije. "'Ševe' su bile ugrađene u sistem MUP-a BiH kao tajna grupa zadužena za likvidaciju prvenstveno političkih neistomišljenika te za sprovođenje trojne nacionalne podele BiH", kaže Garaplija dodajući da su meta pripadnika ove grupe bile osobe koje su se zalagale za celovitu BiH.\nPored toga, "Ševe" su, napominje Garaplija, obavljale širok dijapazon terorističkih delatnosti, od podmetanja bombi, likvidacija, snajperisanja, "tihih likvidacija" do transporta novce i droge. Prema Garaplijinim rečima, u istrazi AID-a 1996, u kojoj je sam učestvovao, jedan od istaknutih članova ove grupe Nedžad Herenda priznao je da je njegov svakodnevni trening bio snajperisanje po srpskim civilima u sarajevskom naselju Grbavica. Garaplija dodaje da je Herenda tokom istrage kao svoje vatreno krštenje naveo zločin početkom rata u Velikom parku, u Sarajevu, gde je vatrenim oružjem likvidirao 12 ratnih zarobljenika, tačnije osam vojnika i četiri civila, čija su tela saradnici 'Ševa' odnijeli izvan grada i zapalili ih.\n"Njegova izjava da ih je pobio, ali da ih nije zapalio biće ključna stvar o kojoj će Tribunal dati svoje mišljenje", smatra Garaplija.\nZa samog Herendu kaže da je "sklonjen" od strane svojih nalogodavaca i da ne zna da li će se pojaviti u svojstvu svjedoka pred Tribunalom. Garaplija navodi da je 1993. u izveštajima o Izetbegoviću i njegovom saradniku Edhemu Bičakčiću pokušao da sugeriše da su "Ševe" teroristička organizacija ne znajući da je najviši politički vrh bio upoznat s njenim radom i postojanjem.\nGarapliju je Kantonalni sud u Sarajevu 1996. osudio na 13 godina zatvora za optužbu da je tokom istrage o grupi "Ševe" zajedno sa svojom dvojicom kolega Hrisom Pezom i Refikom Muranom pokušao otmicu i ubistvo Herende. Nakon pet godina provedenih u zatvoru, Garaplija je izašao na slobodu, a za proces u kojem je osuđen ocenjuje da je bio iskonstruisan.\nSkopski MUP odbranio punkt od napada stranih terorista


Interesantna Canali kolekcija za moderne muškarce - Lux Life luksuzni portal\nInteresantna Canali kolekcija za moderne muškarce\nItalijanski brend Canali predstavio nam je trodelnu kolekciju za jesen/zima 2020 sezonu…\nMuške odevne kombinacije koje potpisuje ovaj brend pogodne su za više prilika i ispunjavaju očekivanja modernih muškaraca svojim Core, Executive i Black asortimanima. Predstavljanje novog Canali lookbooka podudarilo se sa otkrivanjem čitave kolekcije. Modeli Dung Duong, Federiko Kola, Federiko Lovelo, Huan Betankort i Zsombor Hajdu pozirali su u studiju pred objektivom Denisa Vebera.\nModeli su nam predstavili različite kolekcije slavnog brenda, poput Core, koja sadrži uglavnom formalne kreacije. Vuna i kašmir predstavljeni su u tradicionalnim dezenima, dok se Black kolekcija oslanja na dekonstruisane kapute napravljene od neobičnih materijala. Na kraju, Executive kolekcija sadrži mnogo toga – od svilenih bomber jakni, preko kašmirskih ogrtača, pa sve do pantalona dubokog struka i sakoa na dvoredo kopčanje.


Tramp neće prisustvovati inauguraciji Bajdena 20. januara | Blok vesti\nTramp neće prisustvovati inauguraciji Bajdena 20. januara\nOdlazeći predsednik SAD Donald Tramp izjavio je da neće prisustvovati inauguraciji svog naslednika na čelu države Džozefa Bajdena 20. jaunara.\nTramp će biti prvi odlazeći predsednik koji neće prisustvovati inauguraciji naslednika od 1869. godine kada to nije učinio tadašnji šef države Endrju Džonson, navodi Asošiejted pres.\nOdluka republikanca Trampa da ne dođe na inauguraciju demokrate Bajdena nije u skladu s njegovom noćašnjom porukom da će raditi da obezbedi skladan i miran prenos vlasti na naslednika.\nTramp nije naveo kako će provesti poslednje sate na dužnosti predsednika.\n"Za sve one koji pitaju, neću doći na inauguraciju 20. januara", napisao je Tramp danas na Tviteru.\nTakva odluka Trampa je bila očekivana pošto on mesecima neosnovano tvrdi da je pokraden na predesdničkim izborima, dok su i članovi njegove administracije priznali da je proces bio pošten.\nPojedine demokrate traže primenu 25. amandmana na Ustav SAD radi smenjivanja Trampa pre isteka mandata 20. januara, nakon upada njegovih pristalica u Kongres SAD u sredu uveče i četvoročasovne okupacije te zgrade tokom koje je poginulo pet osoba. Demokrate optužuju Trampa da je podsticao pristalice na pobunu.\nOčekuje se da će potpredsednik SAD Majk Pens prisustvovati inauguraciji.\nPrevious articleJEZIVO, UFC BORAC IZBO SESTRE NOŽEM NA SPAVANjU: Došle u goste kod brata, a onda je krenuo horor…\nNext articleEMA odobrila vađenje šeste doze iz bočica vakcina protiv kovida19


Predsedniku Opštine Trstenik zahvalnica Srpske akademije nauka i umetnosti – GRAD Kruševac\nNaslovna » Društvo » Predsedniku Opštine Trstenik zahvalnica Srpske akademije nauka i umetnosti\nNa prijemu u Srpskoj akademiji nauka i umetnosti u Beogradu predsednik SANU- Vladimir Kostić uručio je zahvalnicu predsedniku Opštine Trstenik Miroslavu Aleksiću za podršku u radu i aktivnostima Odbora za selo, Srpske akademije nauka i umetnsti\nPrema rečima predsednika SANU, Vladimira Kostića Srpska akademija nauka i umetnosti teži da svoje aktivnosti i zasedanja odbora održava i van svog sedišta u Knez Mihailovoj, a Opština Trstenik pokazala je spremnost da takvim aktivnostima da podršku.\n„Jedan od odbora na čiji rad smo izuzetno ponosni i koji predstavlja brend naše Akademije je Odbor za selo. U skladu sa našim ciljem da aktivnosti Akademije izmestimo iz zgrade SANU, zasedanja Odbora za selo održavaju se u gradovima širom Srbije. Teme zasedanja su različite, pa je tako jedna od njih bila je Brdsko-planinska sela i perspektive razvoja, druga tema bila je i razvoj pčelarstva i mogućnosti da neke naše porodice, na dostojanstven način, žive od pčelarstva. U našim aktivnostima i pokušajima da sa naučne strane damo doprinos rešavanju partikularnih problema našeg sela naišli smo na prijateljski odnos i podršku ljudi kojima smo želeli da se zahvalimo a među njima je i predsednik Opštine Trstenik Aleksić sa kojim smo ostvarili dobru i partnersku saradnju“ – rekao je Kostić.\nPredsednik Opštine Trstenik Miroslava Aleksić izrazioje zahvalnost na prijemu i istakao da će Opština Trstenik i dalje podržavati rad Odbora za selo.\n„Izuzetno mi je zadovoljstvo što smo imali priliku da podržimo rad Odbora za selo Srpske akademije nauka i umetnosti. Aktivnosti ovog Odbora važne su za Srbiju, važne su za rešavanje problema i razvoj srpskog sela, kao i za unapređenje poljoprivrede koja je razvojna šansa Srbije. Donosioci odluka u zemlji morali bi da shvate značaj rada SANU i da taj rad podrže. Što se Opštine Trstenik tiče, SANU će kao i do sada, u nama imati partnera i podršku za sve svoje aktivnosti“ – rekao je Aleksić.\nOdbor za selo Srpske akademije nauka i umetnosti osnovan je 2011. godine. Pored uglednih akademika u njegovom sastavu su i najpoznatiji stručnjaci i javne ličnosti, koji se u okviru svojih naučnih disciplina i oblasti svog javnog društvenog i kulturnog delovanja bave selom i poljoprivredom.\nNa prijemu u Srpskoj akademiji nauka i umetnosti u Beogradu predsednik SANU- Vladimir Kostić uručio je zahvalnicu predsedniku Opštine Trstenik Miroslavu Aleksiću za podršku u radu i aktivnostima Odbora za selo, Srpske akademije nauka i umetnsti Prema rečima predsednika SANU, Vladimira Kostića Srpska akademija nauka i umetnosti teži da svoje aktivnosti i zasedanja odbora održava i van svog sedišta u Knez Mihailovoj, a Opština Trstenik pokazala je spremnost da takvim aktivnostima da podršku. „Jedan od odbora na čiji rad smo izuzetno ponosni i koji predstavlja brend naše Akademije je Odbor za selo. U skladu sa našim ciljem da aktivnosti Akademije izmestimo iz zgrade SANU, zasedanja…\nakademija nauka Miroslav Aleksic sanu vladimir kostić\t2016-02-15\nTag : akademija nauka Miroslav Aleksic sanu vladimir kostić\nPrethodni : Sretenje – Dan državnosti Srbije\nSledeći : Pobeda za najduži poljubac – ponovo Kruševljanima\n13. aprila 2021., 18:36


Maloprodajni lanac Delez Srbija među šampionima održivog razvoja - Biznis i Finansije\nHome\tPromo\tMaloprodajni lanac Delez Srbija među šampionima održivog razvoja\nDigitalna platforma za donaciju hrane „Tanjir po tanjir“ (www.tanjirpotanjir.rs) maloprodajnog lanca Delez Srbija izabrana je kao jedan od pobedničkih projekata konkursa „Šampioni održivosti“. Ova vredna nagrada, koja pokazuje kontinuiran pristup kompanije u oblastima upravljanja viškovima hrane i donacijama, dodeljena je tokom Nedelje održivog razvoja i poslovanja koju su Forum za odgovorno poslovanje i Smart kolektiv organizovali u okviru Platforme „Održivi razvoj za sve“ koju podržavaju vlade Švajcarske i Nemačke, a sprovodi GIZ.\nNa ovaj način, Forum za odgovorno poslovanje nastoji da promoviše dobre poslovne prakse i načine na koje kompanije, kao deo industrije i zajednice, mogu da doprinesu ispunjavanju Agende za održivi razvoj 2030, a dodelom priznanja u okviru konkursa „Šampioni održivosti“ nagrađene su upravo one koje su u svoje poslovanje i strategije održivosti uvrstile ciljeve održivog razvoja i pružile konkretan doprinos njihovom ostvarenju.\n„Tanjir po tanjir“ je prva digitalna platforma za donaciju hrane u Srbiji koja je nastala sa ciljem da se proces doniranja hrane pojednostavi i kako bi na godišnjem nivou veće količine namirnica došle do humanitarnih organizacija i krajnjih korisnika. Platforma je kreirana u saradnji sa Programom Ujedinjenih nacija za razvoj (UNDP) i predstavlja nadgradnju humanitarnog projekta „Pomažemo da imaju i oni koji nemaju“, koji kompanija Delez Srbija od 2015. godine realizuje u saradnji sa Bankom hrane Beograd. U ovaj projekat uključeno je 70 humanitarnih organizacija, a zahvaljujujući njemu do sada je donirano više od 5000 tona hrane.\n„Odgovoran pristup u upravljanju viškovima hrane i pružanje pomoći onima kojima je ona najpotrebnija godinama su strateški deo poslovanja kompanije. Da bismo dodatno unapredili delovanje ka zajedničkom cilju, uz podršku partnera razvili smo nov digitalni model upravljanja viškovima hrane. Sve humanitarne organizacije uključene u projekat doniranja hrane samo jednim klikom mogu da dođu do voća i povrća koje u toku dana Maxi, Mega Maxi, Tempo i Shop&Go radnje izdvoje za doniranje“, kaže Milica Popović, menadžer korporativnih komunikacija kompanije Delez Srbija, i dodaje da je prilivilegija biti među kompanijama koje su šampioni održivosti i primeri dobrih praksi u oblasti društvene odgovornosti i brige o lokalnoj zajednici.\nRezultati rada platforme merljivi su kroz praćenje ukupne količine donirane hrane, efikasnošću kojom organizacije dobiju informaciju o raspoloživim količinama za donaciju, mogućnosti da organizacije, ukoliko imaju potrebu, preuzmu hranu iz većeg broja prodavnica, kao i kroz broj humanitarnih organizacija uključenih u projekat i njihovih korisnika.\nMaloprodajni lanac Delez Srbija dobitnik je i priznanja za doprinos projektu „Spasimo hranu, spasimo humanost“ u okviru tradicionalnog CSR foruma, u kome je kompanija sa kupcima donirala više od 14 tona namirnica, kao i novčana sredstva u iznosu od milion dinara za nabavku paketa hrane udruženjima sa juga Srbije.


U Adidas Predator Mutator 20.1 FG muškim kopačkama ćete se osećati kao da varate. Pleteni materijal koji sačinjava gornji deo ove kopačke će vam stajati uz nogu kao da ste u svojoj koži, dok donosi potpunu stabilnost za vaše stopalo. Gumeni dodaci vam pomažu da kontrolišete loptu, a đon iz dva dela maksimalno iskorišćava fleksibilnost vašeg stopala. SPECIFIKACIJA: Muške kopačke Boja: crna Šifra artikla: EF1612 .\nU Adidas Predator Mutator 20.1 FG muškim kopačkama ćete se osećati kao da varate.\nPleteni materijal koji sačinjava gornji deo ove kopačke će vam stajati uz nogu kao da ste u svojoj koži, dok donosi potpunu stabilnost za vaše stopalo.\nGumeni dodaci vam pomažu da kontrolišete loptu, a đon iz dva dela maksimalno iskorišćava fleksibilnost vašeg stopala.


Izvor: RTS, 08.Nov.2019, 11:41\nPartizan je u utorak prvi put ove sezone poražen u Evrokupu, a meč protiv Zadra trebalo bi da vrati ekipu u pobednički >> Pročitaj celu vest na sajtu RTS << kolosek.\n"Igramo u gradu koji živi za košarku, gradu sa fantastičnom dvoranom i publikom koja itekako ume da podrži svoj tim u teškim trenucima. Zadar je počeo takmičenje na način na koji je počeo i učiniće sve da protiv nas stvori neku iskru koja će im preokrenuti sezonu. Ali i za nas, posle izuzetno loše utakmice protiv Venecije, Zadar je veoma važan. Moramo sa puno više energije da igramo", rekao je Trinkijeri za klupski sajt.\n"U Zadru nam nikada nije bilo lako, očekujem da će nas dočekati puna dvorana i veoma motivisan protivnik. Mi moramo odigrati puno bolje nego protiv Venecije i iz te bolje igre pronaći put kojim bismo došli do pobede. I jedinima i drugima je ovaj meč veoma važan, tako da očekujem veliku borbu na terenu", izjavio je Gordić.\nPartizan u "košarkaškom gradu", Trinkijeri traži odgovor igrača nakon poraza!\n"Crno-beli" izgubili u Evrokupu, sada ih očekuje meč u Zadru...U 6. kolu ABA lige Partizan će u subotu od 18 časova igrati u dvorani "Krešimir Ćosić" protiv Zadra...U prvih pet kola, "parni valjak" je zabeležio tri pobede i dva poraza, dok Zadrani imaju učinak 0-5...Trener "crno-belih" Andrea...


U EU se 2017. rodilo manje beba nego prethodne godine - Nova ekonomija\nU EU se 2017. rodilo manje beba nego ...\nU EU se 2017. rodilo manje beba nego prethodne godine\nTokom 2017. godine u Evropskoj uniji rođeno je 5.075 miliona beba, što je za 73 deteta manje u odnosu na 2016. kada je na svet doneto 5.148 novorođenčadi, navodi se u istraživanju Eurostata.\nMeđu 5.075 miliona rođene dece tokom 2017, 45% su bila prvorođena, 36% drugorođena i 19% trećerođena deca.\nUkupna stopa fertiliteta u EU iznosila je 1,59 rođene dece po jednoj ženi tokom 2017. godine, u poređenju sa 1,60 u 2016. godini. Najveća stopa fertiliteta od početka ovih godišnjih istraživanja bila je 2010. godine kada je iznosila 1.62 rođene dece (po jednoj ženi), što je i dalje ispod preporučene stope, koja bi potencijalno trebalo da iznosi 2.1 rođene dece po ženi.\nProsečna stanovnica Evropske koja je tokom 2017. godine rodila prvo dete u proseku je imala 29,1 godinu, što je više u odnosu na statistiku iz 2013, kada je prosečna starost žena koje se prvi put porađaju bila 28,7 godina.\nSkoro 5 odsto prvorođene dece na svet su donele majke mlađe od 20 godina, dok žene starije od 40 godina u ovoj statistici imaju udeo od 3 odsto.\nUkupna stopa fertiliteta najviša u Francuskoj\nTokom 2017. godine, Francuska (1.90 rođenih po ženi) bila je država članica sa najvišom stopom ukupnog fertiliteta u EU, zatim sledi Švedska (1.78), Irska (1.77), Danska (1.75) i Velika Britanija (1.74). S druge strane, najniže stope plodnosti zabeležene su na Malti (1,26 rođenih po ženi), u Španiji (1,31), Italiji i Kipru (1,32), Grčkoj (1.35), Portugalu (1.38) i Luksemburgu (1.39).\nMajke prvorođene dece najmlađe u Bugarskoj i Rumuniji, najstarije u Italiji, Španiji i Luksemburgu\nU 2017. godini, proečna starost majki koje su se po prvi put porađale varirala je od države do države. Najniža prosečna starost za prvi porođaj zabeležena je u Bugarskoj (26,1 godina), potom ide Rumunija (26,5), Letonija (26,9), Slovačka (27,1), Poljska (27,3), Litvanija (27,5) i Estonija (27,7).\nNasuprot tome, najveći starosni procentualni udeo majki koje su dete prvi put dobile posle 30. Godine života zabeležen je u Italiji (31,1 godina), Španiji (30,9), Luksemburgu (30,8), Grčkoj (30,4) i Irskoj (30,3).\nU Bugarskoj i Rumuniji oko 14% majki prvorođene dece ima ispod 20 godina\nNajveći procenat majki mlađih od 20 godina koje su rađale po prvi put zabeležen je u Rumuniji (čak 13,9 odsto od sve prvorođene dece u EU u 2017. godini), dok ovaj niz slede Bugarska (13,8%), ispred Mađarske (9,9%), Slovačke (9,5%), Letonije (6,7%) i Velike Britanije (6,1%).\nS druge strane, najniži udeo po ovom kriterijumu zabeležen je u Danskoj (1,5%), Italiji i Sloveniji (i 1,6%), Holandiji (1,7%), Luksemburgu (1,9%) i Švedskoj (2,0%).\nKada je reč o majkama koje su prvo dete dobile nakon 40. godine, prvo mesto zauzima Španija (7,4% od ukupnog broja prvorođene dece u EU u 2017. godini), potom sledi Italija (7,3%), Grčka (5,6%), Luksemburg (4,9%), Irska (4,8%) i Portugal (4,3%).\nSvako deseto rođeno dete u Finskoj pripada majci koja ima minimum troje dece\nKako navodi Eurostat, 81,5 odsto rođene dece u 2017. godini bilo je prvorođeno ili drugorođeno, dok su se trećerođena deca te godine rađala u 12,5 odsto slučajeva. Četvrtorođena ili naredna deca čine 6 odsto udela po ovom kriterijumu.\nAko se posmaraju sve članice EU, najveći procentualni udeo majki koje imaju četvoro ili više dece zabaležen je u Finskoj (10,3%), sledi Irska (9,0%), Velika Britanija (8,8%), Slovačka (8,1%) i Belgija (8,0%).\nU Kini najniža stopa nataliteta u poslednjih 70...\nHoće li Japan ostati bez radne snage?\nKina odlučila da ukine politiku jednog deteta\nHoće li žene spasiti Japan?\nZa prvorođene bebe u Beogradu po 150.000 i 300....\nBračni parovi koji dođu na selo dobijaće pomoć\nĐukić Dejanović: Nikada nisu bila veća davanja ...


Sve spremmno za novu ski sezonu - HopNaKop\nSve spremmno za novu ski sezonu\nSve spremmno za novu ski sezonu: Javno preduzeće Skijališta Srbije najavilo je danas da je pre deset dana započelo pravljenje snega i veštačko osnežavanje planina u Srbiji, i da je sve spremno za otvaranje nove skijaške sezone.\nNa stazi Gvozdac proširena je staza za 400 metara, a produžen je i ski lift “Malo jezero”, kako bi skijaši lakše došli do staze Sunčana dolina, kazao je Ljevnaić u Turističkoj organzizaciji Srbije (TOS).\nU toku ovogodissnje zimske sezone biće organizovane i promotivni vikendi, naveo je Ljevnaić, kada će skijaši moći da kupe trodnevni i četvorodnevni ski pas sa popustima. Za otvaranje skijaške sezone “Ski opening” 4. decembra na Kopaoniku, prema rečima Ljevnaića, svi smeštajni kapaciteti su rasprodati i očekuje se oko 20.000 gostiju.\nOn je istakao da su planine u Srbiji “i dalje ubedljivo najjeftinije u regionu”, precizirajući da šestodnevni ski pas na Kopaniku, za kojim vlada najveće interesovanje, košta manje od 100 evra, dok isti ski pas u regionu, u Bugarskoj u Banskom, koji ima približno kilometara staze kao Kopaonik, košta 160 evra.\n“Srpske planine postaju sve popularnije turističke destinacije, a u planinskim hotelima sve je više gostju iz zemalja u regionu, koji mogu da stanu rame uz rame sa evropskim ski rezortima”, istakao je Vasilijević.


Radovi još mesec dana - Sombor portal\nPočetna Sombor Radovi još mesec dana\nRadovi još mesec dana\nPorodilište Opšte bolnice „Dr Radivoj Simonović” počeće sa radom 17. januara.\nČelnici bolnice saopštili su da će se do tog dana pacijentkinje i dalje upućivati u OB Subotica ili Kliniku za ginekologiju i akušerstvo KCV. Za hitne slučajeve, dodali su, obezbeđeni su uslovi za porođaj u sklopu Odeljenja za ginekologiju i akušerstvo u Odseku za konzervativnu ginekologiju.\nPodsećamo, somborska bolnica saopštila da od 25. avgusta neće biti prijema u porodilište. Javnu nabavu za rekonstrukciju porodilišta realizovala je lokalna samouprava. Ugovorena vrednost rekonstrukcije porodilišta je 19,14 miliona dinara sa pdv-om.\nRok za izvođenje radova bio je 90 kalendarskih dana ili najkasnije do početka decembra.\nPrethodniVanredna akcija zakazana za utorak\nSledećiPONEDELJAK – SOMBORSKE ZIMSKE ČAROLIJE


Raspisan konkurs za upis na doktorske studije, najjeftinija školarina na Elektronskom, najskuplja na Medicinskom fakultetu - CITY SMART | Vesti bez ulepšavanja\nRaspisan konkurs za upis na doktorske studije, najjeftinija školarina na Elektronskom, najskuplja na Medicinskom fakultetu\nKonkurs za upis na prvu godinu doktorskih akademskih studija počinje u ponedeljak 18. oktobra i trajaće do petka 29. oktobra. Prijemni ispiti će se održati u periodu od 1. do 6. novembra.\nStudenti koji žele da nastave obrazovanje i upišu doktorske studije mogu da konkurišu na nekom od 12 fakulteta Univerziteta u Nišu. Ove godine mesta ima za 458 studenata, od kojih su 112 budžetska.\nNa doktorske studije mogu se upisati studenti koji imaju završene master akademske studije, sa najmanje 300 ESPB bodova sa opštom prosečnom ocenom najmanje 8 na prethodnim nivoima studija ili završene master akademske studije, sa najmanje 300 ESPB bodova i objavljene naučne radove, na način uređen opštim aktom fakulteta.\nTakođe na doktorske studije mogu da se upišu studenti koji imaju završene osnovne studije po propisima koji su uređivali visoko obrazovanje do stupanja na snagu Zakona o visokom obrazovanju(„Službeni glasnik RS“, broj 76/2005), odnosno do 10. septembra 2005. godine sa prosečnom ocenom najmanje 8.\nNajviše mesta za buduće doktore nauka ima na Medicinskom i Elektronskom fakultetu. Medicinski fakultet će od novembra meseca primiti 10 na budžet i 90 samofinansirajućih studenata doktorskih studija, dok je na Elektronskom broj budžetskih mesta 25, a samominansirajućih 75.\nSledi Prirodno-matematički fakultet sa ukupno 57 mesta, dok je na Pravnom 45, na Filozofskom 39, na Ekonomskom 35, na Mašinskom 25, na Fakultetu zaštite na radu 20, na Tehnološkom fakultetu u Leskovcu 15, na Fakultetu sporta i fizičkog vaspitanja, na Građevinsko-arhitektonskom 7 i na Pedagoškom fakultetu u Vranju 5 mesta.\nKada je o školarini reč studenti Medicinskog fakulteta koji žele da stenu najviše akademsko zvanje moraće da plate 140.000 dinara po godini. Školarina na Medicinsom fakultetu je ujedno i najskuplja, dok je najjeftinija na Elektronskom – 89.000 dinara.\nPo završetku prijemnog ispita za doktorske akademske studije biće objavljene rang liste, a ukoliko ostane mesta na fakultetima biće organizovan i drugi upisni rok koji je predviđen u periodu od 10. do 25. novembra.\nViše informacija o prijemnim ispitima, studijskim grupama i školarinama nalazi se na sajtu Univerziteta.\nOznakeElektronski fakultet Niš Izdvajamo Medicinski fakultet Univerzitet u Nišu upis na doktorske


Još više udomljenih mešanaca na Još većoj akciji uDOMljavanja! | Dom omladine Beograda\nDom omladine Beograda i Udruženje “Ljudi za životinje”, danas su organizovali drugu veliku akciju uDOMljavanja napuštenih pasa i mačaka.\nNajmlađi posetioci imali su priliku da u Galeriji DOB, prisustvuju radionicama – likovnoj na temu “Mešanci” i edukativnoj “Plavi pas”. Razvijajući kreativne sposobnosti, mališani su se istovremeno družili sa životinjama i edukovali o odgovornom vlasništvu i prevenciji ujeda.\nOrganizaciju JOŠ VEĆE AKCIJE UDOMLJAVANJA pomogli su: udruženja “Ljudi za životinje”, “Feniks”, “Humano društvo Obrenovca”, “VHB” i Felinološko društvo Le PETit, Veterinarska ustanova “Veterina Beograd”, STUDIO B, Likovna radionica za decu, Udruženje veterinara male prakse sa timom “Plavog psa”, dr Ivan Đuričković, dr Verica Nedeljković, dr Katarina Stošić, dr Saša Stokić, Sandra Nikolić, Tijana Pešić i mnogi prijatelji.\nNataša Vukmirović, udruženje “LJUDI ZA ŽIVOTINJE”: “Zahvaljujući velikodušnoj podršci Doma omladine Beograda i Studija B danas je ponovo veliki broj napuštenih pasa i mačaka dobio trajni dom. U zajedničkoj akciji više partnera koja je za cilj imala promovisanje usvajanja pasa i mačaka mešanaca, istovremeno smo promovisali odgovorno vlasništvo i odgovorno starateljstvo, ali i volonterski rad u oblasti zaštite životinja. Želela bih da zahvalim svim partnerima, volonterima i veterinarima čija pomoć je bila dragocena, ali i svima onima koji su u prethodnih nekoliko godina uložili ogromne napore da bi stvorili uslove u kojima danas beogradski aktivisti imaju mogućnost da se zalažu za dobrobit životinja na konstruktivan i kreativan način”.\nDušana Nikolić, urednica tribinskog programa Doma omladine Beograda: „Dom omladine Beograda kroz svoje tribinske programe i programske akcije kao što je “Još veća akcija uDOMljavanja” želi da sačuva reputaciju društveno odgovornog kulturnog centra i dalje razvija sve oblike politički korektnog ponašanja. Udomljavanje životinja je najhumaniji i politički najkorektniji način rešavanja problema nevlasničkih životinja u Beogradu. Verujem da je Dom omladine dokazao svoj aktivizam i volontarizam u ovoj akciji, koja nije ekskluzivno kulturni program, što je osnovna delatnost Doma omladine Beograda. Čast mi je da naglasim da mi se u ovoj akciji pridružilo još više udruženja građana, veterinara i samostalnih volontera nego prošli put, kao i da smo programski akciju proširili na najdirektniju edukaciju dece odgovornom vlasništvu i promociji mešanaca. Uz udomljenih 56 životinja, smatram velikim uspehom što je preko pedesetoro dece provelo četiri sata kvalitetnog vremena sa timom “Plavog psa” koji je održao radionicu koja ima za cilj edukaciju u prevenciji ujeda, kao i sa umetnicima Tamarom i Markom Vukša, u likovnoj radionici u kojoj su deca pravila kolaže i radove na temu “Mešanci”. U smislu razvoja kulture o životinjama, raduje me što se akciji pridružilo Felinološko društvo “LePETit”, čime ćemo se u edukaciji o odgovornom vlastištvu više baviti i mačkama. Akcija je više nego uspela jer je 56 građana usvojilo umesto da kupi kućnog ljubimca.“


Aleksandar Šapić u vezi sa nekadašnjom mis Beograda - TABLOIDO\nHome Lifestyle Aleksandar Šapić u vezi sa nekadašnjom mis Beograda\nVaterpolista Aleksandar Šapić već mesec dana je u vezi s modelom i nekadašnjom mis Beograda Milicom Nastić, saznaje „Alo!“. Iako se već duže bezuspešno spekuliše ko je nova izabranica „plavog delfina“, istina je da se on već nedeljama viđa s prestoničkom lepoticom.\n“Posle razvoda od Ivane Šljukić, Acu su povezivali sa brojnim gradskim lepoticama, ali je činjenica da nijedna od njih nije uspela da zadrži pažnju zgodnog vaterpoliste. Kada je upoznao Milicu, mislio je da će to biti samo usputna avantura, međutim, ispostavilo se da je atraktivna manekenka bila 'tvrd orah'za Šapića”, ispričao je za „Alo!“ dobro obavešteni izvor blizak ovom paru. Par je viđen nedavno u klubu „Mistik“, gde su se naočigled prisutnih celo veče ljubili i mazili.


Uskoro sastanak o sukcesiji bivših jugoslovenskih republika – Tema sastanka: Podjela diplomatsko-konzularne imovine, finansijski aktivi i pasivi, arhiva, penzije, i privatna svojina : Radio Velkaton\nUskoro sastanak o sukcesiji bivših jugoslovenskih republika – Tema sastanka: Podjela diplomatsko-konzularne imovine, finansijski aktivi i pasivi, arhiva, penzije, i privatna svojina\n25. Februar. 2014. u 10:54\nEtinski je za “Večernje novosti” naveo da su u toku konsultacije o terminu novog sastanka, na kojem će biti riječi o svim dijelovima sporazuma o sukcesiji – podjeli diplomatsko-konzularne imovine, finansijskoj aktivi i pasivi, arhivama, penzijama, privatnoj svojini i ostalom.\nPrema njegovim riječima, ostalo je da se raspodijeli još 51 objekat, koji uključuje zgrade ambasada, konzulata, rezidencija u zemljama Evrope, Latinskoj Americi i Karibima, Aziji i Africi. On je dodao da će srpska strana na sljedećem sastanku insistirati na potpunom izvršavanju obaveza preuzetih sporazumom, jer je kod nekih dijelova učinjen veliki napredak, dok su rezultati u provođenju drugih priloga skromni. Ovo se odnosi, naročito, na Aneks G koji obuhvata privatnu svojinu i stečena prava, kako su ona postojala na dan 31. decembar 1991. godine. Etinski je rekao da je Srbija do sada dobila ambasade, konzulate ili rezidencije u Cannberi, Pragu, Helsinkiju, Parizu, Atini, Solunu, Rimu, Trstu, Otavi, Budimpešti, Meksiku, Lisabonu, Washingtonu, Berlinu, Ankari, Istanbulu, Londonu, Limi, Karakasu, Kairu, Kampali i Lusaki. Posljednji susret trebalo je da bude održan u septembru prošle godine u Sarajevu, ali je otkazan.


Dvostruki nastup Marije Šerifović - Društvo - Dnevni list Danas\nPočetna » Društvo » Dvostruki nastup Marije Šerifović\nDvostruki nastup Marije Šerifović\nProšlogodišnja pobednica pesme Evrovizije Marija Šerifović nastupiće na Evrosongu 2008. Takođe, ona će održati i besplatni solistički koncert na Ušću za vreme održavanja ovog takmičenja. Šerifovićeva i generalni direktor RTS Aleksandar Tijanić, juče su postigli dogovor o njenom nastupu na muzičkim spektaklima koje organizuje RTS.\n– Na sastanku s direktorom RTS, u prijateljskoj i srdačnoj atmosferi, dogovorili smo se o oblicima naše dalje saradnje i mom učešću u predstojećim muzičkim spektaklima koje organizuje RTS – navela je Šerifovićeva u saopštenju. Ona je navela da su dosadašnji nesporazumi „proizvod nesrećnih okolnosti“ da je neko drugi govorio u njeno ime.\n– Te incidente nisam želela, nisam inicirala i sada sam ih svojom voljom prekinula. Govorim u svoje ime i snosim posledice svojih, a ne tuđih reči – navela je Šerifovićeva. Ona je podsetila da je RTS organizovao njen odlazak i boravak u Helsinkiju te da je za ove namene izdvojeno oko 400.000 evra.\nPodsetimo da je nedavno Šerifović uputila otvoreno pismo predsedniku Srbije Borisu Tadiću i ministru ekonomije Mlađanu Dinkiću, u kojem je iznela niz kritika i optužbi na Tijanićev račun, uključujući optužbu da joj je oduzeto pravo da peva na žrebanju i u finalu. Jučerašnjem dogovoru Šerifovićeve i Tijanića prethodilo je otvoreno pismo javnosti i Organizacionom odboru Evrosonga Saše Mirkovića, menadžera Marije Šerifović, u kojem je saopštio da se povlači sa mesta pregovarača s RTS, kako bi Marija nastupila na Evrosongu 2008. On je izjavio i da ostaje u timu ove pevačice koji će tokom trajanja Evrovizije organizovati njen besplatni koncert na Ušću. Mirković je optužio Tijanića da je RTS iskoristio za manipulaciju javnog mnenja kako bi vodio privatni rat sa njim. Generalni direktor RTS je za agenciju Beta potvrdio da se dogovorio sa Marijom Šerifović, ali ističući da je njenom menadžeru Saši Mirkoviću zabranjen pristup na RTS.\nLaku noć, Pustolove


Natali Berić dala prvu vakcinu Sputnjik V u RS i postala simbol vakcinacije - Novosti Plus\n19 Marta, 2021 Kristina Prole\t0 Comments\nNatali Berić je glavna sestra u Službi za epidemiologiju Instituta za javno zdravstvo Republike Srpske koja je, otkako je počela vakcinacija protiv COVID 19 u Republici Srpskoj, postala simbol vakcinacije u medijima ne samo Republike Srpske već i širom Evrope.\nKako je saopštio Institut za javno zdravstvo RS, nepunih 15 godina Natali je zadužena za vakcinaciju u Institutu.\n“Do sada je dala desetine hiljada vakcina, obučila stotinjak medicinskih tehničara pravilnom načinu aplikacije vakcina i izuzetno je poštovana među kolegama”, naveli su u saopštenju.\nKako su dodali zbog velikog iskustva, upravo je Natali dala prvu vakcinu protiv COVID- 19 koju je nabavila Republika Srpska – Sputnjik V, ruskog Instituta Gamaleja.\nInstitut je istakao da je rad Berićeve besprijekoran, te da je veoma stručna i profesionalna osoba.\n← “NEMA VIŠE PAPAKA U STRANCI” Nešić očekuje da će poslije opštih izbora DNS činiti okosnicu buduće vlasti\nOC JAHORINA – ZAHVALNOST DODIKU, VIŠKOVIĆU I VLADI RS →


ĐOKOVIĆ KOD GRADONAČELNICE SARAJEVA: Nole, hvala na promociji | Novosti.RS\nPosle neuspeha u Monte Karlu i u Beogradu, Večni grad i srpska prestonica drugi put ove godine će biti prilika da se podigne forma pred Rolan Garos, koji startuje krajem meseca.\nIpak, dok ne krene iz Bosne, Novak koristi svaku priliku da uživa u njenim čarima, pa je tako posle istraživanja kompleksa u Visokom, koji nazivaju i piramidama, našao vremena i za druženje sa gradonačelnicom Sarajeva Benjaminom Karić, gde je trenirao prethodnih nekoliko dana.\n- Zahvalna sam najboljem teniseru sveta Novaku Đokoviću, koji je boravkom u našem gradu omogućio veliku promociju Sarajeva u svetu. Želela sam da mu se dostojno zahvalim u ime građana Sarajeva i poželim sreću na teniskom terenu - napisala je Karićeva na svom fejsbuk-profilu.\nInače, Đoković je pre nekoliko dana imao prilike i da se sastane sa predsednikom gradskog veća Jasminom Ademovićem, koji mu je poklonio zlatnik i monografiju grada Sarajeva.\nSport tenis Novak Đoković Sarajevo Bosna i Hercegovina Visoko Benjamina Karić


Jeftini letovi do Sao Tome i Prinsipa - Avio karte Sao Tome i Prinsipe - eSky.rs\nPretražite letove do Sao Tome i Prinsipa\nProverite najbolje prilike za letove do Sao Tome i Prinsipa\n✔ Postoje li posebne ponude za letove do Sao Tome i Prinsipa na eSky.rs?\n✔ Mogu li se pobrinuti za osiguranje prilikom rezervacije leta do Sao Tome i Prinsipa?\n✔ Ako rezervišem let do Sao Tome i Prinsipa, mogu li da rezervišem ujedno i smeštaj?\n✔ Koje avio-kompanije nude letove do Sao Tome i Prinsipa?\nBudite sigurni, da na eSky.rs ponuda letova do Sao Tome i Prinsipa uključuje ne samo niskotarifne avio-kompanije, već i one koje su specijalizovane za visoki standard.\nPopularne avio kompanije do Sao Tome i Prinsipa\nPopularni gradovi Jeftini letovi za Sao Tome Jeftini letovi za Sanza António Jeftini letovi Vila Moura\nPopularni aerodromi: Jeftini letovi do Sao Tome Intl Airport Jeftini letovi do Príncipe Airport


Obrenovac dobio svoj prvi Internet park Obrenovac dobio svoj prvi Internet park – Personal magazin\nObrenovac dobio svoj prvi Internet park\nGrađani Obrenovca danas su dobili prvi Internet park na gradskom trgu, u kome će, zahvaljujući saradnji grada Beograda i kompanije Telenor, moći besplatno da koriste Telenor Internet u naredne dve…\nGrađani Obrenovca danas su dobili prvi Internet park na gradskom trgu, u kome će, zahvaljujući saradnji grada Beograda i kompanije Telenor, moći besplatno da koriste Telenor Internet u naredne dve godine.\nParku Obrenovcu otvorili su Miroslav Čučković, član gradskog veća i Ana Krstić, menadžerka Telenor fondacije.\n„Danas smo otvorili prvi park van gradskog jezgra, kojim smo obogatili zabavni sadržaj i zahvaljujući dobroj saradnji sa kompanijom Telenor omogućili građanima da u što većem broju koriste besplatan Internet. Građani Obrenovca moći će u naredne dve godine da proveravaju poštu i surfuju Internetom besplatno u ambijentu svog gradskog parka“, kaže Miroslav Čučković.\n„Kompanija Telenor uvek traži načine da pomogne lokalnoj zajednici, jer je društvena odgovornost deo naše korporativne kulture. Kao lider u oblasti telekomunikacija i jedan od vodećih provajdera širokopojasnog Interneta u Srbiji naša želja je da obezbedimo kvalitetnu i brzu Internet vezu što većem broju ljudi i na taj način doprinesemo razvoju informatičke pismenosti. Nastavljamo saradnju sa gradom, započetu prošle godine, koja ima za cilj obezbeđivanje besplatnog Interneta što većem broju građana“, rekla je Ana Krstić.\nSrbija je u junu 2008. dobila prvi Internet park u istoriji, u Studentskom parku u Beogradu. Pored Obrenovca, u 2010. godini besplatan Telenor Internet omogućen je u sedam gradova u Srbiji – u Novom Pazaru, Beogradu, Nišu, Boru i Kragujevcu i Smederevu.\nTelenor je šesti po veličini mobilni operator na svetu sa 179 miliona korisnika u 14 zemalja, od čega 2,889 miliona u Srbiji. Za tri godine poslovanja u našoj zemlji Telenor je otvorio 43 prodavnice širom zemlje i potpuno obnovio 3G mrežu, koja sada pokriva 250 gradova i manjih mesta, čime je u većem delu zemlje omogućen pristup brzom širokopojasnom Internetu. Širom sveta Telenor se zalaže za očuvanje životne sredine primenom strateških programa i inicijativa. Koncept društvene odgovornosti primenjuje se u Srbiji i kroz rad Telenor fondacije, ulaže u kulturu i umetnost, obrazovanje mladih i pruža podršku društvenougroženim grupama.\nObrenovac dobio svoj prvi Internet park was last modified: July 1st, 2010 by Redakcija\nInternet parkmobilni InternetTelenor\nIzložba FOTONAUKA od 7. jula u Servantesu\nSiemens ponovo očekuje veliku profitabilnost u trećem kvartalu fiskalne 2010\nPolicija Srbije uhapsila hakera, u sklopu međunarodne...\nŠta je to tako specijalno u vezi...


Međunarodni dan vetra 2015\nNetinvest je u saradnji sa Muzejom Nauke i tehnike 15. juna u prostorijama Muzeja obeležio Međunarodni dan vetra dvočasovnom manifestacijom pod nazivom "S vetrom u leđa".\nProfesorka Živana Krejić, autorka knjige "Vetrenjače Vojvodine nekad i sad", govorila je o istorijskim aspektima prvih vetrenjača na našim prostorima, prvobitnim namenama ovih istorijskih objekata i njihovim izgledima danas.\nIstorijski pregled vetrenjača u Srbiji upotpunjen je prezentacijom o značaju modernih vetroparkova u Srbiji, koju je održao projekt menadžer naše kompanije Filip Kanački. Na osnovu dugogdišnjeg iskustva u izradi projekata za izgradnju vetroparkova govorili smo o budućnosti električne energije proizvedene iz obnovljivih izvora vetra u Srbiji.\nVeliki odziv i posećenost prezentacije nam pokazuje da Vetroparkovi postaju stvarnost u Srbiji. Posebno bismo želeli da se zahvalimo Evropskoj asocijaciji za energiju vetra na podršci.


Razvijanje timskog duha u Novom Sadu - Sportske vesti - Savremenisport.com\nNaslovna :: Sportske vesti ::\tRazvijanje timskog duha u Novom Sadu\nRazvijanje timskog duha u Novom Sadu\nKandidati za nacionalni tim Srbije pištoljem su se tokom oktobra i novembra četiri puta okupili na jednodnevnim pripremama u Novom Sadu. Cilj zajedničkih treninga bilo je održavanje timskog duha, podizanje forme u vreme pandemije zbog koje strelci nisu izlazili na međunarodnu scenu.\n–Stavili smo tačku na niz akcija koje su započele pre mesec dana. Za razliku od prethodnih godina, kada smo u ovom periodu sezone bili u punoj takmičarskoj formi, sada to nije slučaj. Zbog toga su ovi „reprezentativni dani“, osmišljeni i organizovani, da bi se šira ekipa skupila i trenirala zajedno – kaže Jelena Arunović, selektor reprezentacije za pištolj.\nZaključno sa Evropskim prvenstvom u Vroclavu, koje je održano krajem februara, naši seniori nisu imali ni jedan nastup na međunarodnim takmičenjima, podseća Arunovićeva.\n–Zbog situacije, koja nam je svima poznata, a tiče se koronavirusa, imali smo i dužu pauzu i manjak takmičenja, a uz to je prisutna i neizvesnost oko kalendara za sledeću, nadamo se, olimpijsku godinu.\nU novonastalim okolnostima sistem rada je bio drugačiji nego obično u ovom delu sezone.\n–Sve navedeno je uticalo da se koncept rada promeni, kao i da prioritet ne bude u vidu specifičnog, takmičarskog treninga, već su na prvom mestu promena trenažnog okruženja i rad u grupi. Svi strelci su radili po individualnim planovima, koji su im pripremili treneri, u odnosu na trenutni nivo pripremljenosti. Od izuzetnog značaja je bilo razvijanje timske atmosfere i mogu da kažem da je evidentno da su ova okupljanja svima prijala. Čak smo uveli i neke novine koje se tiču uvodne i završe faze treninga – podvlači Jelena Arunović.\nŠansu da treniraju i uče uz iskusne takmičare su dobili i oni pred kojima je budućnost.\n–Na okupu su bili seniori, članovi reprezentativnih selekcija u poslednjih par sezona, uz dve juniorke koje su naknadno priključene. Govoreći sa pozicije selektora, volela bih da vidim značajniji pomak u juniorskim kategorijama, zbog koga bih u narednom periodu mogla da priključim još par mlađih strelaca ovoj ekipi, od koje svi mogu da nauče mnogo o pristupu, poštovanju, disciplini, odgovornosti i istrajnosti. Smatram da je od izuzetnog značaja širenje pravih vrednosti koje odlikuju naš tim.\nJelena Arunović se zahvalila Streljačkom savezu Srbije na finansiranju akcija, kao i\nStreljačkoj družini Novi Sad 1790 na gostoprimstvu.\n–Nadam se da u narednim godinama nećemo imati slične situacije, zbog kojih je akcija i osmišljena, ali ako ih bude, sigurno ćemo koristiti ovo iskustvo da što adekvatnije odgovorimo izazovu – zaključila je Arunovićeva.\nDatum: 19.11.2020. Autor: Streljački savez Srbije\n+ Snežana Pajkić Jolović: Smatram da...\n+ Sanji Vukašinović srebro na Pele ku...\n+ Kragujevčani najbolji na beogradskom...